košarka – Stranica 37 – Radio Herceg Novi\n18. Februar, 2020 4:25 pm\nHomePosts Tagged "košarka" (Stranica 37)\nOVJERA TITULE U NIKŠIĆU\nTreći i ujedno završni turnir u Mini basketu za djevočice rođene 2005 godine održava se danas u Nikšiću U SC „Nikšić“. Na turniru učestvuju ekipe : “Nikšić 1995” ,”Pro basket” Tivat i “Primorje” Herceg Novi.\nŽENSKOM KOŠARKAŠKOM KLUBU PRIMORJE JOŠ JEDNA TITULA\nDanas je u Nikšiću održan treći turnir Mini basket lige za djevojčice rođene 2005. godine i mlađe, u okviru košarkaškog Saveza Crne Gore. Košarkašice iz Herceg Novog su potvrdile klasu\nFINALNI TURNIR KADETKINJA U PODGORICI\nŽenski košarkaški klub “Primorje” poražen je u finalu od “Budućnosti Bemax” rezultatom 69-43, dok je drugi predstavnik našeg grada ŽKK “Castel Nuovo”, u meču za treće mjesto savladao “Roling” iz Nikšića rezultatom 68-52.\nPODGORICA DOMAĆIN FINALNOG TURNIRA KADETKINJA U KOŠARCI\nU organizaciji košarkaškog Saveza Crne Gore, ženski košarkaški klubovi iz Herceg Novog, “Promorje” i “Castel Nuovo” igraju sjutra u “Kući...\nVujadin Subotić – Već sedamnaest sezona profesionalne karijere\nNovljanin Vujadin Subotić, profesionalni košarkaš, odmara u krugu porodice, nakon naporne sezone koju je proveo u Slovačkom „Interu“ iz Bratislave.\nKOŠARKAŠKI VETERANI “KARAČA 2005” U NEDJELJU U TREBINJU\nKošarkaški klub veterana “Karača 2005” nastavlja sa aktivnostima. Nakon velikog međunarodnog turnira u Splitu, Novljani u nedjelju gostuju u Trebinju.\nSEMINAR KOŠARKAŠKIH TRENERA U TIVTU\nU organizaciji Udruženja košarkaških trenera Crne Gore, sjutra i u nedjelju se u Tivtu, u dvorani “Župa”, organizuje košarkaški seminar trenera “Basketball Clinic Tivat 2016”.


Radnici Željeznica RS čekaju izvještaj sa pregovora - Klix.ba\nPrijete protestnim maršom\nRadnici Željeznica RS čekaju izvještaj sa pregovora\n13.6.2011. u 08:53\nNekoliko stotina radnika "Željeznica Republike Srpske" (ŽRS) jutros se okupilo na platou željezničke stanice u Doboju gdje očekuju izvještaj sa pregovora Štrajkačkog odbora sa Vladom RS u Banjoj Luci, javlja dopisnik Srne.\nRadnici će, ukoliko ne budu zadovoljni pregovorima, krenuti u protesni marš prema Upravnoj zgradi "ŽRS" u Doboju i očekuju da će im se obratiti generalni direktor preduzeća Dragan Savanović i predsjednik Samostalnog sindikata mašinovođa Simo Cvjetković.\nPremijer Aleksandar Džombić juče je istakao spremnost Vlada Srpske da počne pregovore sa Štrajkačkim odborom "Željeznica RS" ukoliko jutros do 8 sati uspostave minimum procesa rada u željezničkom saobraćaju, podsjetivši na obavezu o uspostavljanju minimuma procesa rada u skladu sa vladinim rješenjem od 26. maja.\n"Odmah po uspostavljanju minimalnoga procesa rada u željezničkom saobraćaju voljni smo početi pregovore u kojima bismo analizirali stepen izvršenosti preuzetih obaveza iz Sporazuma od 15. februara ove godine i iznalaženju najboljeg rješenja na funkcionisanju željezničkog saobraćaja u AD 'Željeznice Republike Srpske' Doboj", naveo je Džombić u dopisu upućenom Štrajkačkom odboru "Željeznica".\nSvih šest sindikata "ŽRS" stupilo je 3. juna u štrajk zbog, kako su naveli, nepoštovanja sporazuma postignutog 15. februara sa Upravom preduzeća, a 8. juna stupili su u generalni štrajk zbog disciplinskih prijava koje je poslovodstvo pokrenulo protiv nekih radnika.\nŠtrajkački odbor "ŽRS" najavio je da će sutra organizovati proteste u Banjoj Luci.\nCasablanca: Hiljade ljudi na protestima za demokratiju\n13.06.2011. u 09:02\n"Pobjedom AKP-a Sarajevo je na dobitku kao i Istanbul"\n13.06.2011. u 08:51


EVO3 Sigmas - Mkabl\nEVO3 Sigmas je značajan pomak u odnosu na višestruko nagrađivani Aquarius. Primenjena je jednostavnija verzija Direct-Coupled Design© tehnologije iz Titana, što omogućava isporuku velike snage na 2 "High Current" izlaza. Ostala 4 izlaza su posvećena napajanju svih uređaja umerene potrošnje kao što du D/A konverteri, preampi, serveri itd... Displej na prednjoj ploči daje informacije o ulaznom naponu i THD /total harmonic distortion/. Predstavlja kompletno rešenje za svaki High End sistem. Isporučuje se u kompletu sa EVO3 Premier strujnim kablom dužine 1,5m.


Ombudsman za ljudska prava BiH: Banjalučka “Toplana” nezakonito mijenja uslove ugovora @ Cafe.ba\nOmbudsman za ljudska prava BiH: Banjalučka “Toplana” nezakonito mijenja uslove ugovora\nInstitucija Ombudsmana za ljudska prava BiH, u okviru svoje redovne nadležnosti postupala je po žalbama građana koji traže isključenje sa sistema centralnog grijanja banjalučke Toplane.\nU postupku istrage utvrđeno je da Toplana nezakonito i kršeći norme obligacionog prava jednostrano mijenja uslove ugovornog odnosa i onda pokrene postupak prinudne naplate potraživanja za usluge koje građani jednostavno i nedvosmisleno ne žele.\n– Prema opštim principima obligacionog prava ništav je ugovorni odnos iz kojeg jedna strana, u ovom slučaju građanin, može izaći samo ispunjenjem niza uslova, koji su naknadno dodati, od kojih su neki praktično nemogući, jer zavise od volje trećih strana i koji podrazumijevaju dodatne finansijske obaveze samo za jednu stranu- navodi se u saopštenju Institucije Ombudsmana.\nOmbudsmeni izražavaju uvjerenje da će sudovi uzeti u obzir preporuke Ombudsmena izdate u ovakvim predmetima, u skladu sa pozitivnim propisima, jer ovakvo postupanje Toplane ima za posljedicu mane volje jedne ugovorne strane, koje svaki ugovorni odnos čine ništavim, oborivim na sudu, a ujedno i ne proizvode obaveze za tuženu stranu.\n– Sa stanovišta dobre uprave i vladavine prava, neprihvatljivo je da se jedinica lokalne samouprave i javno komunalno preduzeće, čiji rad finansiraju građani, ogluši na molbe građana za izlazak iz ugovornog odnosa, samo da bi imala mogućnost da ih tuži na sudu za visoke novčane iznose, dok su oni često u stanju socijalne potrebe i bez adekvatne pravne zaštite- zaključuje se u saopštenju.\nPodsjetimo, pojedini Banjalučani tvrde da su prije više od godinu dana poslali zahtjev Toplani da se isključe sa mreže, ali iz ovog preduzeća im to ne dozvoljavaju.


Poljoprivreda - YU eco radio i Televizija\nNaslovna / Društvo / Poljoprivreda\nJasmina Tatic mart 13, 2018\tDruštvo Napiši komentar 52 Pregledi\nUstanovljeno je prisustvo prouzrokovača sive pegavosti lista na pšenici, lisne rđe i pepelnice pšenice, poručuju iz Poljoprivredne stručne službe. Preporuka je proizvođačima da obrate pažnju i da na osnovu definisanih pragova za primenu fungicida zaštite biljke od bolesti lista. Što se voća tiče, breskve su u zavisnosti os sorte u različitim fazama razvoja pa stručnjaci savetuju proizvođače koji još nisu uradili zaštitini tretman da to urade. Ustanovljeno je prisustvo prouzrokovača sive pegavosti lista na pšenici, lisne rđe i pepelnice pšenice, poručuju iz Poljoprivredne stručne službe. Preporuka je proizvođačima da obrate pažnju i da na osnovu definisanih pragova za primenu fungicida zaštite biljke od bolesti lista. Što se voća tiče, breskve su u zavisnosti os sorte u različitim fazama razvoja pa stručnjaci savetuju proizvođače koji još nisu uradili zaštitini tretman da to urade.\nUsevi pšenice su u različitim fazama bokorenja. Na teritoriji Subotičke opštine ustanovljeno je prisustvo simptoma prouzrokovača sive pegavosti lista na pšenici, lisne rđe i pepelnice pšenice. U cilju zaštite bolesti lista, proizvođačima se preporučuje upotreba fungicida na osnovu definisanih pragova primene.\nKada je voće u pitanju, breskve su, u zavisnosti od sorte u različitim fazama: od bubrenja pupoljaka do faze razmicanja ljuspica i vidljivih zelenih listića. Budući da su u narednom periodu najavljene padavine, iz Poljoprivredne stručne službe podsećaju voćare koji još nisu uradili zaštitni treman da to urade. U zavisnosti od toga u kojoj se fazi razvoja voće nalazi, na osnovu toga treba primeniti i određena sredstva.\nIz Poljoprivredne stručne službe podsećaju da je do 30. aprila otvoren konkurs za osnovne podsticaje za biljnu proizvodnju po hektaru u iznosu od 2000 dinara po hektaru.\nIz ove službe poručuju proizvođačima da u narednom periodu, sa porastom dnevnih temperatura obrate pažnju na useve uljane repice i na pojavu velike i male repičine pipe. U slučaju pojave ovih insekata savet je da se blagovremeno preduzmu mere zaštite.\nPrethodna Diplome i pohvalnice za najbolje subotičke matematičare\nSledeća Gerotološki centar i Univereksport potpisali sporazum o saradnji


Manifestacija “Muzeji za 10” u Kikindi – SLOBODNA VOJVODINA\nKIKINDA – Narodni muzej Kikinda od danas do utorka, 18. maja, sprovodi manifestaciju “Muzeji za 10” kojom se obeležava Međunarodni dan muzeja, Evropska noć muzeja i Nacionalna nedelja muzeja.\nZa sredu je previđena radionica “Od A do Š”, ali i vođenje posetioca kroz Gradski trg.\nU četvrtak će se sprovesti likovna radionica za decu od 7 do 12 godina, a u petak i stručno vođenje kroz izložbu “Sugrađani”.\nU subotu je na programu ‘’Noć muzeja’’, biće otvoren atelje u dvorištu, fotografski atelje, stalne postavke, a u okviru programa održaće se i koncert klasične muzike na kom će nastupiti Ljiljana Sivčev, Srđan Stojanović i Vladimir Kovačević. Radno vreme tokom Noći muzeja je od 17 do 22 sata.\nU nedelju je predviđena radionica za decu “Od A do Š”, za decu od 9 do 13 godina, ali i stručno vođenje kroz Gradski trg.\nMališani će se takođe družiti i u ponedeljak na likovnoj radionici, a poslednjeg dana, 18. maja, manifestacia će biti završena stručnim vođenjem kroz Gradski trg i likovnom radionicom.\nRadno vreme Suvače tokom manifestacije je od 10 do 16 sati, dok će nekadašnji mlin na konjski pogon tokom Noći muzeja biti otvoren od 17 do 22 sata.


Sličnosti i razlike percepcija umjetnica – Portal za kulturu Republike Srpske\nSličnosti i razlike percepcija umjetnica\nPomoćnik ministra za kulturu Tanja Đaković prisustvovala je otvaranju izložbe „Percepcije: Cvijet je najljepši kad je neubran“, koja preispituje zastupljenost i vidljivost žena na savremenoj umjetničkoj sceni, a koja je u Muzeju savremene umjetnosti Republike Srpske realizovana u saradnji sa Britanskim savjetom (British council).\nIzložba predstavlja djela 14 najznačajnijih britanskih umjetnica u neobičnom dijalogu sa 12 umjetnica iz kolekcije Muzeja savremene umjetnosti Republike Srpske, različitih generacija, od savremenih mlađih, umjetnica srednjih generacija i onih koje pripadaju umjetnosti iz vremena Jugoslavije.\nIzložbu je svečano otvorila predsjednica Republike Srpske Željka Cvijanović, koja je istakla važnost objedinjavanja djela umjetnika iz Velike Britanije i sa naših prostora, koji umjetničkim izrazom šalju određene poruke.\nDirektor Muzeja savremene umjetnosti Republike Srpske Sarita Vujković rekla je da je žena u fokusu izložbe.\nAmbasador Velike Britanije u BiH Metju Fild naglasio je da se nastavlja dobra tradicija saradnje Britanskog savjeta i Muzeja savremene umjetnosti Republike Srpske.\nKustos izložbe Lana Pilipović izložbu je podijelila u četiri segmenta, i to “Refleksija”, “Izloženost”, “Rodna tijela” i “Duh”.\nIzložba Percepcije do sada je prikazana u Narodnom muzeju Crne Gore na Cetinje, Galeriji Matice srpske u Novom Sadu i Nacionalnoj galeriji Kosova u Prištini, a poslije postavke u Banjoj Luci, njena zadnja stanica u okviru balkanske turneje je Muzej savremene umetnosti u Skoplju.\nIzložba u Banjoj Luci, koja je nazvana po djelu jedne umjetnice iz kolekcije Muzeja savremene umjetnosti Sandre Dukić, biće otvorena do 27. maja 2019. godine\nBy Aleksandra Maric\t Mar 07, 2019


Vojvodina traži 700 miliona dinara kredita za protivgradnu odbranu – SLOBODNA VOJVODINA\nNOVI SAD – Pokrajina Vojvodina zatražila je ponude banaka za kredit od 700 miliona dinara radi uvođenja sistema automatizovane odbrane od grada na području Radarskog centra “Samoš” i “Bajša”.\nU javnom pozivu se navodi da je reč o kreditu za finansiranje kapitalnih investicionih rashoda Autonomne pokrajine Vojvodine a ugovor će biti dodeljen po kriterijumu najniže fiksne efektivne kamatne stope.\nTraži se fiksna kamatna stopa koja će biti do 2,5 procenata za zaduženje koje će biti indeksirano u evrima.\nRok otplate kredita je 72 meseca a grejs period je 12 meseci.\nPonude se dostavljaju Pokrajinskom sekretarijatu za finansije do 24. maja.\n“Pitanje granica na Zapadnom Balkanu je zatvoreno”


Pad srpskih tenisera na ATP listi – Sport ONLINE\n15/08/2017 Radio Sport ATP 0\nNa samom vrhu ATP liste nije bilo promena, osim što je Aleksander Zverev napredovao za jednu poziciju posle trijumfa na turniru u Montrealu pa je prestigao Dominika Tima koji je sada osmi. Najbolji srpski teniser Novak Đoković ostao je na petom mestu najnovije ATP liste, dok su njegovi sunarodnici u Top 200 zabeležili padove.\nViktor Troicki je nazadovao za dve pozicije i sada je 47. na svetu, Janko Tipsarević za čak 11 na 69, Dušan Lajović je 82. zbog pada od 14 mesta, Laslo Đere je 108. (četiri mesta slabiji rang), Filip Krajinović 111 (dva), a Nikola Milojević 158 (jedno).\nJedino je talentovani Miomir Kecmanović napredovao za 15 pozicija i sada je 311. igrač na ATP listi, što mu je najbolji rezultat u karijeri.\nNa samom vrhu nije bilo promena, i dalje vodi Endi Marej, ispred Rafaela Nadala koji je prošle nedelje propustio priliku da ga nasledi, s tim da se Rodžer Federer finalom u Montrealu drastično približio vodećem tandemu.\n2. (2) Rafael Nadal (Španija) 7.555\n3. (3) Rodžer Federer (Švajcarska) 7.145\n7. (8) Aleksander Zverev (Nemacka) 4.470\n8. (7) Dominik Tim (Austrija) 4.030\n9. (9) Kei Nišikori (Japan) 3.285\n10. (10) Miloš Raonić (Kanada) 3.230…


Predsednik Nikolić razgovarao sa delegacijom liste "Izbor za bolji život" | Predsednik Republike Srbije\n06.06.2012. - 10:04\nPredsednik Nikolić razgovarao sa delegacijom liste "Izbor za bolji život"\nPredsednik Republike razgovarao je danas sa delegacijom izborne liste „Izbor za bolji život– Boris Tadić“, koju je predvodio predsednik Demokratske stranke, Boris Tadić,a u kojoj su bili i gospođa Jelena Trivan i gospoda Rasim Ljajić, Dragan Đilas, Dragan Šutanovac, Bojan Pajtić i Dušan Petrović.\nTokom sastanka, predsednik Nikolić je izrazio uverenje da je neophodno da se nova Vlada Republike Srbije formira što pre, zbog, kako je istakao, velikih ekonomskih problema koji našu zemlju očekuju do kraja godine. Predsednik Republike je rekao da relevantne političke snage u Srbiji moraju da se ponašaju odgovorno prema građanima i da ne dozvole da, zarad uskostranačkih interesa, ispaštaju naš narod i naša država.\nPredsednik Republike Srbije Tomislav Nikolić nastaviće konsultacije sa predstavnicima izbornih lista u ponedeljak, 11. juna u 12 časova, kada će razgovarati sa delegacijom Socijalističke partije Srbije, PUPS i Jedinstvene Srbije.


Završne reči na suđenju Šariću: Tužilaštvo smatra da je dokazalo krivicu - KRIK\nTužilac za organizovani kriminal Saša Ivanić počeo je danas sa iznošenjem završnih reči na suđenju Darku Šariću i njegovoj grupi za međunarodni šverc 5,7 tona kokaina. Ivanić je detaljno govorio o brojnim dokazima koje je tužilaštvo ponudilo u ovom postupku i objašnjavao na koji način oni potvrđuju navode iz optužnica.\n„Tužilaštvo ostaje u potpunosti pri optužnicama“, kazao je na početku svog izlaganja tužilac Saša Ivanić i dodao da je izvođenjem brojnih dokaza u ovom postupku tužilaštvo dokazalo optužbe.\nOn je dalje naveo da je kriminalna grupa čiji su organizatori bili Darko Šarić, Goran Soković, Željko Vujanović i, sada pokojni, Dragan Dudić organizovana 2006. godine.\nU grupi je postojala jasna hijerarhija i znala se podela zadataka među članovima grupe, podsetio je tužilac.\nJedni su imali ulogu u nabavljanju droge, drugi su je preuzimali, proveravali kvalitet i pakovali, a treći su kokain transportovali do prekookenskih brodova, objasnio je Ivanić. Dodao je i da je četvrti deo grupe prevozio drogu u Evropu, najčešće u Italiju, gde su je članovi grupe skladištili u stanove iznajmljene za njeno skrivanje. Organizatori su osmišljavali ove planove, ali nisu imali direktan kontakt sa kokainom, kazao je tužilac.\nIvanić je veliki deo završne reči posvetio odbrani Željka Vujanovića u kojoj je on priznao krivično delo i, kako je danas kazao tužilac, govorio o prenošenju poruka čanovima grupe i drugim detaljima. Ovakvu odbranu Vujanović je dao na početku prvog suđenja, da bi je u ponovljenom postupku potpuno izmenio i negirao da je bio član bilo kakve kriminalne grupe.\n„Njegovu izmenjenu odbranu ne treba prihvatiti“, zaključio je danas tužilac objasnivši da je ono što je Vujanović prvi put govorio potvrđeno drugim dokazima, kao i iskazima svedoka saradnika.\nTužilac je detaljno povezivao ono što su svedoci saradnici govorili sa drugim dokazima, poput pseudonima koje su koristili u međusobnoj komunikaciji. Tako je svedok saradnik Nebojša Joksović otkrio tužilaštvu da su optuženog Milana Milovca zvali Čupavi, a svedok saradnik Radan Adamović kazao je da je optuženi Mihajlo Đoković imao nadimak Mikica, podsetio je tužilac.\nUz pomoć njihovih svedočenja tužilaštvo je uspelo da protumači šifrovane poruke članova grupe.\nSvedok saradnik Vuković tužilaštvu je objasnio, između ostalog, da su reč „ploče“ koristili kao šifru za kilograme, a da su količinu šifrovali tako da je svako slovo odgovaralo jednoj cifri od nula do devet, kazao je tužilac Ivanić.\nTako, na poruku u kojoj je upitan „da li ima ploče“, optuženi Vujanović odgovorio je da ima „stsm ploča“. Dešifrovana, Vujanovićeva poruka značila je da sagovornika obaveštava da ima 2.420 kilograma kokaina, objasnio je Ivanić danas.\nVuković je tužilaštvu pomogao i da razume sadržaj papira pronađenih pri pretresu Vujanovićevog doma.\nOdbijeni predlozi advokata\nAdvokati su na današnjem suđenju ponovili neke od ranijih zahteva, između ostalog, da se izbace neki od dokaza koji su, prema njihovom mišljenju, nazakonito pribavljeni. Takođe, tražili su da se ispita još jedan svedok, kao i da se pročita iskaz svedoka saradnika Vukovića iz drugog postupka, jer, kako je jedan od advokata naveo, Vuković „laže i u jednom i u drugom postupku“. Sudsko veće je, nakon kraće pauze, odbilo sve predloge iznete na današnjem ročištu, rekavši da se o nekima do sada više puta izjašnjavalo.\nOve papire tužilac je danas nazvao „pravim knjigovodstvom ove organizovane kriminalne grupe“, a u njima se između ostalog vidi popis troškova koje je grupa imala, a koje je vodio Vuković. On je upisivao, između ostalog, troškove za kupovinu balona u kojima je transportovan kokain, kao i evidenciju novca koji je potrošen za kupovinu droge od drugih kriminalnih grupa u Južnoj Americi.\nTužilac je danas više puta ponovio da su svedočenja svedoka saradnika verodostojna i iskrena što, kako je naveo, pokazuju i drugi dokazi koji su skladu sa onim što su ovi svedoci govorili, odgovarajući na navode advokata da sud ne bi trebalo da veruje iskazima ovih svedoka. Ivanić je negirao i tvrdnje advokata da su određeni dokazi nelegalno nabavljeni.\nSutra će Tužilac sutra nastaviti sa iznošenjem završnih reči nakon čega će, na narednih nekoliko suđenja, završne reči iznositi advokati.\nPosle toga očekuje se donošenje presude.\nTo će biti drugi put da sud donosi prvostepenu presudu u slučaju koji se vodi protiv Šarića i njegove grupe zbog šverca više tona kokaina iz Južne Amerike u Evropu.\nŠarić je 2015. godine osuđen na 20 godina zatvora, ali je Apelacioni sud u Beogradu oborio ovu presudu i tada je suđenje krenulo ispočetka.\nGrupi se sudi već osam godina, a postupak je počinjao ispočetka i nekoliko puta kada su se menjali članovi sudskog veća.


Evo do kada ćeš moći da kupiš kartu za EXIT i sa njom posetiš četiri EXIT festivala - Hej! magazin\nLedeni talas u regionu do 15. januara otopiće EXIT Leto ljubavi, jer do tada traje i najveća praznična akcija otkako postoji EXIT. Samo do tada, svi kupci ulaznica za EXIT, dobiće na poklon i ulaznice za preostala tri festivala EXIT Leta ljubavi 2017, Sea Dance na predivnoj plaži Jaz u Crnoj Gori, proglašenoj od strane Lonely Planet za najbolju plažu Evrope, Sea Star u atraktivnom turističkom kompleksu Stella Marris u Umagu i Revolution festival u istorijskom selu na obodu Temišvara u Rumuniji.\nSva četiri festivala u organizaciji EXIT tima naredne godine proslaviće 50 godina od čuvenog “Leta ljubavi 1967“, kada je nastao revolucionarni hipi pokret koji je zauvek promenio svet, boreći se za mir, slobodu govora, ljudska prava, odnosno društvenu, rasnu i polnu ravopravnost. Kao jedini savremeni muzički festival koji je nastao iz borbe za društvene promene i čija misija je povezivanje i regionalna saradnja, EXIT na ovaj način želi da očuva osnovne ideje iz kojih su nastali i prvi veliki muzički festivali, još krajem šezdesetih godina prošlog veka, kao što su Woodstock, Monterey i drugi, te da prenese poruke tadašnjeg pokreta koje su današnjem svetu potrebnije više nego ikad.


Mediji SAD: 38 minuta panike i primarnog straha u raju Havaja - RTV\nIstraga u roku, nije bilo dobre zaštite\nPredsednik američke Savezne komisije za komunikacije (FČ) Adžit Pai, izjavio je danas da izgleda da vlasti na Havajima nisu imale dobru zaštitu koja bi sprečila da se objavi lažna uzbuna o naposrednom raketnom napadu.\nOn je, u saopštenju, dodao da u toku istraga FČ o tom incidentu, u kome su vlasnici stotina hiljada mobilnih telefona širom Havaja u subotu dobili lažno upozorenje.\nZvaničnici prikupljaju činjenice o tome kako je do toga došlo.\nPai je istakao da su dosad prikupljene informacije pokazale da Havaji izgleda nemaju odgovarajuću zaštitu, niti proceduru kontrole u situacijama kada treba objaviti slična upozorenja.\nNa Havajima je prošlog meseca takođe bilo problema, kada je testiran sistem uzbune iz vremena Hladnog rata.\nŠef Nacionalne garde Havaja, general Deril Vong, izjavio je da će biti sačinjen izveštaj o incidentu. Taj izveštaj će u petak biti razmotren u parlamentu te američke države.


Stefanos Cicipas ima povređen lakat - kao nekada Novak Đoković\nStefanos Cicipas, grčki teniser, najavljivao je velika dela za aktuelnu sezonu, ali je završava na katastrofalan način – povredom lakta zbog koje će verovatno... 22.11.2021, Sputnik Srbija\nCicipas je u aktuelnu sezonu ušao sa velikim ambicijama, najavljivao je da će svrgnuti Đokovića sa trona, ali je na kraju doživeo njegovu lošu sudbinu.Cicipas je morao da se povuče sa poslednja dva turnira, takmičenju u Parizu i Završnom mastersu u Torinu.Grk je imao veliku želju da nastupi, ali je neugodna povreda lakta sve sprečila i navela ga da preduzme krupne korake.Iz njegovog štaba je javljeno, a objavljeno putem italijanskih medija na dan završetka Završnog turnira.Podsetimo, Đoković je tokom karijere imao velike probleme sa laktom koji je pokušavao da leči na različite načine, ali je na kraju 2018. godine obavio hirurški zahvat na klinici u okolini švajcarskog Bazela.Đoković je zbog povrede lakta imao i odsustvo od šest meseci, a na Australijan openu 2018. godine je obnovio povredu posle čega se odlučio na radikalnu metodu rešavanja poteškoća, zbog čega je potom promenio i način izvođenja servisa.Ta povreda je bila najveći košmar u Đokovićevoj karijeri tokom koga je potpuno potonuo i na mentalnom nivou, ali je zatim uspeo da se trijumfalno vrati i ponovo zavlada svetskim tenisom.\nStefanos Cicipas, grčki teniser, najavljivao je velika dela za aktuelnu sezonu, ali je završava na katastrofalan način – povredom lakta zbog koje će verovatno morati da bude podvrgnut operaciji i to pod kontrolom doktora koji je lečio Novaka Đokovića.\nCicipas je u aktuelnu sezonu ušao sa velikim ambicijama, najavljivao je da će svrgnuti Đokovića sa trona, ali je na kraju doživeo njegovu lošu sudbinu.\nCicipas je morao da se povuče sa poslednja dva turnira, takmičenju u Parizu i Završnom mastersu u Torinu.\nGrk je imao veliku želju da nastupi, ali je neugodna povreda lakta sve sprečila i navela ga da preduzme krupne korake.\nIz njegovog štaba je javljeno, a objavljeno putem italijanskih medija na dan završetka Završnog turnira.\n„Tim Cicipas je objavio da će Stefanos vrlo verovatno ići na operaciju. On je već posetio doktora koji je tretirao Đokovićev lakat“, navedeno je u izveštaju Skaj Italije.\nPodsetimo, Đoković je tokom karijere imao velike probleme sa laktom koji je pokušavao da leči na različite načine, ali je na kraju 2018. godine obavio hirurški zahvat na klinici u okolini švajcarskog Bazela.\nĐoković je zbog povrede lakta imao i odsustvo od šest meseci, a na Australijan openu 2018. godine je obnovio povredu posle čega se odlučio na radikalnu metodu rešavanja poteškoća, zbog čega je potom promenio i način izvođenja servisa.\nTa povreda je bila najveći košmar u Đokovićevoj karijeri tokom koga je potpuno potonuo i na mentalnom nivou, ali je zatim uspeo da se trijumfalno vrati i ponovo zavlada svetskim tenisom.\n20 Avgust, 15:40


Manje dobrovoljnih davalaca krvi nakon primene novog Zakona | Patak Online – Valjevo vesti\nManje dobrovoljnih davalaca krvi nakon primene novog Zakona\nVALJEVO- U Valjevu, koje je bilo među prvim mestima u zapadnoj Srbiji po zalihama krvi, je u poslednja dva meseca manje dobrovoljnih davalaca krvi nego ranije. Broj se smanjio nakon što je počela primena novog Zakona Zakona o transfuziologiji, po kome dobrovoljni davaoci krvi ne mogu sami da odlaze u u bolničku Službu transfuzije i daju krv, već to čine jednom nedeljno u prostorijama Crvenog krsta ili na terenu, na posebno organizovanim akcijama, za koje je sada nadležan republički Institut za transfuziju krvi.\nPraksa pokazuje da se stare navike sporo menjaju, tako je od početka primene novog Zakona prikupljeno znatno manje krvi, nego što je to bio slučaj ranije, kada su dobrovoljni davaoci mogli da daju krv u valjevskoj bolnici.\n”U prvih dva meseca primene nove organizacije rada došlo je do pada broja prikupljenih jedinica u odnosu na prethodni period. U maju je prikupljano prosečno po 30 jedinica nedeljno, što je značajno manje u odnosu na potrebe valjevske bolnice od 60 jedinica nedeljno. U junu je bilo oko 70 jedinica krvi nedeljno, zahvaljujući akcijama u Brankovini i u „Krušiku”, u kojima smo prikupili 150 jedinica krvi. To dovoljno govori o sporom menjanju dugogodišnjih navika dobrovoljnih davalaca krvi, koji moraju da se unapred prilagođavaju nedeljnim terminima. Davaoci su naviknuti na dosadašnji način davanja krvi u Službi transfuzije, poznaju doktore, tehničare i oni poznaju njih i teško menjaju višegodišnje navike”, kaže sekretar valjevskog Crvenog krsta Miroslav Đukić.\nJedna od ranijih akcija\nNovi Zakon je predvideo da glavni centar za prikupljanje i distribuciju krvi bude Institut za transfuziju krvi u Beogradu, koji sada dva puta nedeljno snabdeva valjevsku bolnicu sa neophodnim rezervama krvi. Potrebe valjevske bolnice na godišnjem nivou su 3.600 jedinica krvi, što znači da je potrebno da se svake sedmice obezbedi 70 boca krvi za nesmetano funkcionisanje ove zdravstvene ustanove.\n” To znači da smo u maju trebovali više krvi, nego što smo dali. To bi u početku, u toku ovog prelaznog perioda moglo da se toleriše, ali kasnije neće moći. Zato ćemo nedostatak krvi koju dobijamo utorkom nadoknađivati akcijama na terenu, koje takođe organizuje Institut za transfuziju Srbije”, kaže Đukić.\nU prostorijama Crvenog krsta u Valjevu republički Institut za transfuziju krvi svakog utorka od 10 do 16 časova organizuje akcije dobrovoljnog davanja krvi.\nPrethodni članak Poziv za prijavu štete od poplave i grada\nSledeći članak Za javne radove i stručnu praksu 25 miliona dinara


Kalabuhov i Cvijanović: Veze Rusije i RS strateškog karaktera - Vijesti Srpske – Najnovije vijesti iz Republike Srpske i BIH\nNaslovna Republika Srpska Kalabuhov i Cvijanović: Veze Rusije i RS strateškog karaktera\nBANJALUKA – Ambasador Ruske Federcije u BiH Igor Kalabuhov izjavio je danas u Banjaluci nakon sastanka sa predsjednikom Republike Srpske Željkom Cvijanović da veze između Republike Srpske i Rusije u nekim segmentima imaju strateški karakter.\n„Jedna od tema o kojoj imamo gotovo identično mišljenje je situacija u BiH, u kontekstu realizacije Dejtonskog mirovnog sporazuma. Posebna tema je unapređivanje svaka vrste veza između Republike Srpske i Ruske Federacije u pogledu ekonomije, humanitarnih pitanja, kulturnih i drugih veza“, rekao je Kalabuhov.\nCvijanović je danas u Banjaluci izjavila da je jedan od prioriteta Srpske unapređenje saradnje sa Ruskom Federacijom u svim oblastima, a u ovom trenutku prvenstveno u oblasti zdravstva.\n„Vidimo Rusiju kao snažan faktor koji, ono što radi i globalno i regionalno, može da služi svima nama na korist. Ono što posebno podržavamo jeste privrženost Dejtonskom mirovnom sporazumu, ali i realnost koju Rusija ima kada je u pitanju cijeli ovaj naš prostor i za mnoge komplikovana BiH“, rekla je Cvijanovićeva.\n„Mislim da se tu odlično razumijemo. Rusija će stajati na odbrani onoga što su realni odnosi, što jeste dogovor naroda, što me takođe raduje“, poručila je Cvijanovićeva.


Prijedor24 - Više od informacije! Hitno usvojiti novi zakon o zaštiti od nasilja u porodici u BiH\nHome / Vijesti / BiH / Hitno usvojiti novi zakon o zaštiti od nasilja u porodici u BiH\nHitno usvojiti novi zakon o zaštiti od nasilja u porodici u BiH\nPredstavnici nevladinih organizacija Sarajevski otvoreni centar i Medica Zenica danas su na pres-konferenciji ispred zgrade Parlamenta Federacije BiH još jednom skrenule pažnju na, kako su naveli, dugogodišnji problem u BiH u vezi sa zakonom o zaštiti od nasilja u porodici.\nPredstavnica Sarajevskog otvorenog centra i koordinatorica programa prava žena Maida Zagorac kazala je da je ovaj zakon usvojen 2013. godine, a propisuje određane mjere za finasiranje sigurnih kuća u BiH, kojih trenutno ima pet.\n-Ono što taj zakon propisuje je finasiranje sigurnih kuća u omjeru 70 posto iz budžata FBiH i 30 posto iz budežata kantona. BiH i kantoni nikada nisu izdvajali dovoljno sredstava za finansiranje sigurnih kuća. Tokom 2015. godine Vlada BiH je utvrdila da član koji se odnosi na finansiranje rada nije dovoljno jasan, zbog čega se pristupilo izmjenama i dopunama ovog zakona – pojasnila je Zagorac.\nNavodi da je Nacrt zakona o izmjenama i dopunama Zakona o zaštiti od nasilja u porodici BiH tokom 2016. godine upućen u javnu raspravu, ali da je za organizacije civilnog društva taj nacrt bio naprihvatljiv, zbog čega su iskoristile svoje pravo i tokom javne rasprave dostavile svoje alternativno rješenje.\n– Nakon završetka javne rasprave, zbog nesaglasnosti dva kantona s odredbama ovog nacrta, dalji proces je stao, a sudbina žena i djece žrtava nasilja i preostalih sigurnih kuća u Federaciji BiH ostala je neizvjesna, iako istraživanja pokazuju da više od 52 posto žena u BiH trpi neki oblik rodno zasnovanog nasilja – ističe Zagorac.\nIz ove dvije organizacije apeliraju na nadležne institucije da što hitnije usvoje novi, za njih prihvatljiv, zakon o zaštiti od nasilja u porodici BiH i time ispune obaveze koje nalaže Istanbulska konvencija.\nZagorac je i pitala “koliko još žena i djece treba da pretrpi nasilje da bi Federacija BiH preuzela odgovornost i finansirala sigurne kuće u onom omjeru koji zakon propisuje te do kada će nadležne institucije negirati ovaj problem”.\n47 posto ispitanih žena u RS tokom svog života doživjelo neki oblik nasilja\nZakon o registru pedofila pod lupom stručnjaka


„Pečenjijada“ u Stopanji – KRUŠEVAC.LINK\nOvde si trenutno: Home / DRUŠTVO / „Pečenjijada“ u Stopanji\n„Pečenjijada“ u Stopanji\nU Stopanji se ovog vikenda održava prva dvodnevna manifestacija Pečenjijada u organizaciji Turističke organizacije i Opštine Trstenik i Mesne zajednice Stopanja.\nU takmičarskom delu programa učestvuje veliki broj pečenjara koje će ocenjivati stručni žiri a najboljima će danas biti dodeljene nagrade.\nOtvorena je izložba oldtajmera, održan je defile bajkera, sportske manifestacije u malom fudbalu, basketu, skoku u dalj, bacanju kamena s ramena i drugim takmičarskim disciplinama. Nastupaju folklorni ansambli, etno grupe, solo pevači i instrumentalisti na harmonici i fruli.\nNa mnogobrojnim štandovima izložena su vina, grožđe, upotrebni predmeti za domaćinstvo, a za danas je u večernjim satima predviđen koncert Radiše Uroševića, Dragice Radosavljević i drugih izvođača narodne muzike.\nTag Pečenjijada Stopanja Trstenik


ID objavila sliku bombe kakva je srušila ruski avion\nOlupina ruskog aviona koji se srušio na Sinajskom poluostrvu.\nTeroristička grupa Islamska država objavila je fotografiju limenke za koju tvrdi da je bomba koja je eksplodirala u ruskom putničkom avionu iznad Sinajskog poluostrva u Egiptu prošlog meseca\nIslamska država dodaje da je bomba postavljena u taj avion jer Moskva bombarduje njene položaje u Siriji.\nFotografija se pojavila u onlajn propagandnom magazinu ekstremističke grupe, pod nazivom Dabik, i na njoj se vidi žuta limenka Švepsa za koju tvrde da je bila improvizovana bomba za koju su ruski i zapadni istražitelji zaključili da je oborila avion kompanije Metrodžet, u kojem je poginulo svih 224 putnika i članova posade.\nIslamska država je prethodno preuzela odgovornost za napad, ali do sada nije ponudila dokaze.\nU članku piše da su džihadisti prvobitno planirali da obore avion koalicije koju predvode Sjedinjene Države, koja izvodi vazdušne napade na pripadnika Islamske države u Iraku i Siriji. Međutim, Dabik izveštava da je ruski putnički avion postao meta pošto je Moskva u septembru počela sa sopstvenim napadima na sirijske pobunjeničke grupe, koje se bore protiv snaga sirijskog predsednika Bašara al Asada.\n“Bomba je prokrijumčarena u avion, što je dovelo do smrti 219 ruskih i petoro drugih krstaša samo mesec dana posle ruske nesmotrene odluke”, piše list.\nIslamska država navodi da je pronašla način da probije bezbednost na aerodromu u Šarm el Šeiku i da postavi bombu. Ruski list Komersant prenosi izjavu zvaničnika koji su utvrdili da je bomba bila u zadnjem delu glavne kabine, blizu repa, a ne u prtljagu kako se prvobitno mislilo.\nU međuvremenu, ruski predsednik Vladimir Putin i njegov egipatski kolega Abdel Fatah el Sisi danas su se složili oko novih bezbednosnih mera na aerodromu što je prvi korak za ponovno uspostavljanje letova između dve zemlje. Oni nisu saopštili kakve su mere dogovorene.


Najnovije istraživanje za Podgoricu: DPS gubi vlast, opozicija blizu trijumfa! – Borba\nUkoliko bi se u nedleju održali lokalni izbori u Podgorici, DPS sa svojim koalicionim partijama ne bi imao većinu, pokazalo je najnovije istraživanje javnog mnjenja, u koje je Borba imala uvid. Istraživanje je završeno prošle nedelje, na uzorku od 2.000 građana, a radila ga je jedna renomirana beogradska agencija. U obzir su uzeti koalicioni nastupi svih parlamentarnih političkih partija.\n“DPS, u koaliciji sa SD-om, Liberalnom partijom i Bošnjačkom strankom, osvojio bi 44,1 odsto glasova u Podgorici. Ukoliko bi na izborima nastupila koalicija Demokratski front, SNP i Ujedinjena, mogli bi računati na podršku 26,3 odsto birača. Koalicija Demokrate i URA, osvojila bi 18,7 odsto glasova. U Skupštinu Glavnog grada, po istraživanjima, ušla bi još jedino, eventualna koalicija SDP-a i Demosa, koja ima podršku 5,4 odsto birača. Prema istraživanjima, Prava Crna Gora bi imala 1,7 odsto podrške, navodi se u istraživanju.\nUkoliko bi partije pak pojedinačno išle na lokalne izbore, van cenzusa bi ostali Demos i Ujedinjena Crna Gora.\nVučić u Mostaru, susret i sa Dodikom


Vratila nam se “prava” zima: Evo kada se u BiH očekuje obilan snijeg – Relax Portal\n15. siječnja 2021. ADMIN BiH 0\nOdmicanje ciklone prema istoku koja je proteklih dana donosila padavine u Bosni i Hercegovini, te jačanje anticiklone iznad evropskog kontinenta, uslovit će da u naredne dvije sedmice u našoj zemlji vremenske prilike imaju odlike prave zime.\nNavedeno je to u izgledima vremena za period od 11. do 26 januara ove godine, koje je sačinio Federalni hidrometeorološki zavod.\n“Do 22. januara uz vjetar sjevernog smjera moguć je povremen i slab snijeg u Bosni, dok će u Hercegovini biti vedro i bez padavina. Od 23. do kraja prognoznog perioda 26. januara, izgledne su obilnije padavine širom zemlje, kada se u Bosni očekuje snijeg, a kiša u Hercegovini.\nJutarnje temperature do 23. januara kretat će se između -7 i -2 u Bosni, te od -2 do 3 stepena u Hercegovini, dnevne u Bosni između -2 i 3, u Hercegovini od 4 do 9 °C.\nPromjena temperaturnog režima prognozira se od 24. januara. Vrijednosti minimalnih temperatura u Bosni kretat će se od -2 do 3, u Hercegovini od 2 do 7 °C. Danju između 4 i 9 u Bosni, te 6 i 11 °C u Hercegovini.\nSramotan snimak Vuka Jeremića i sarajevskog vicmahera / VIDEO


Samo ne autom - Bajsologija\nIzazov pod nazivom Samo ne autom kojim se promovišu alternativna sredstva prevoza u svakodnevnoj saobraćajnoj komunikaciji biće ponovo održan u Beogradu stim da kompanije koje imaju predstavništva po Srbiji mogu da prijave svoju ekipu kao jedan tim.\nOvog leta, Samo ne autom održava test fazu izazova od 03. do 05. jula 2019. godine, kada ćemo pokušati da testiramo aplikaciju „Samo ne autom“ i spremimo se za sledeci izazov Samo ne autom.\nU ovom trodnevnom izazovu učestvuju ekipe čiji će se članovi tih dana ’boriti’ za poene i kilometre pređene pešice, elektro biciklom, biciklom trotinetom ili rolerima na svom putu do posla, a najvredniji takmičari i takmičarke, kao i kompanije će za to biti nagrađeni.\nSve što je potrebno da biste učestvovali je da nam pošaljete ekipnu prijavu i da nakon toga instalirate besplatnu aplikaciju „Samo ne autom“ preko koje ćemo pratiti pređene razdaljine tokom trajanja takmičenja. Prijave se primaju do 02. jula preko jednostavnog FORMULARA.\nMisija kampanje je da skrene pažnju javnosti na neophodnost čuvanja životne sredine kroz veće svakodnevno korišćenje alternativnih prevoznih sredstava, sa daleko manjom emisijom štetnih gasova.\nUkoliko je ovo i Vaša želja, pozivamo vas da nam pošaljete svoju kompanijsku prijavu i da budete deo globalne inicijative – jer svako od nas pojedinačno a onda svi zajedno možemo da utiče na to da stvorimo lepšu, zdraviju, bezbedniju i zabavniju Srbiju!\nNačin takmičenja: Ekipno takmičenje\nTrajanje takmičenja: 3 dan (03 – 05.07.2019. )\nKompanije/organizacije prijavljuju ekipe od minimum 3 učesnika koje će tih dana na …\nKompanije/organizacije prijavljuju ekipe od minimum 3 učesnika koje će tih dana na posao doći biciklom, pešice, trotinetom ili na rolerima. Svaki takmičar/ka obavezan je da na svoj mobilni telefon instalira aplikaciju Samo ne autom, na kojoj će otvoriti profil i koju će aktivirati kada izađe iz stana. U zavisnosti da li takmičar/ka dolazi na posao biciklom, pešice, trotinetom ili na rolerima odabraće adekvatnu opciju na samom početku aplikacije (opciju bicikl za dolazak na posao biciklom ili trotinetom a opciju pešice za dolazak na posao pešice ili na rolerima).\nEkipno: ukupna pređena kilometraža biciklom ili trotinetom se množi sa 8\nPojedinačno: ukupna pređena kilometraža biciklom ili …


Međunarodna zajednica i dalje primenjuje različite aršine – Nadlanu.com\nMeđunarodna zajednica i dalje primenjuje različite aršine\nBANJALUKA, 5. septembra 2010. (Beta) – Ministar unutrašnjih poslova Srbije Ivica Dačić izjavio je danas u Banjaluci da se na primerima Srbije i Republike Srpske (RS) potvrđuje da međunarodna zajednica i dalje primenjuje različite standarde na prostorima bivše Jugoslavije.\nOn je rekao da se na „unutrašnjim pitanjima RS i Srbije može videti da se primenjuju različiti aršini na međunarodnoj sceni, kako to kome odgovara“, navodeći i to što su „neki međunarodni faktori branili teritorijalni integritet nezavisnog Kosova, a pre toga su razbili teritorijalni integritet Srbije“.\n„A kada Republika Srpska samo spomene pitanje referenduma ili razmišljanja o izdvajanju iz BiH, onda se ponovo vraćamo na princip očuvanja teritorijalnog integriteta“, kazao je Dačić novinarima posle sastanka s premijerom RS Miloradom Dodikom.\nOn je dalje ocenio da je Balkan „bure baruta“, da su „fitilji opasni i na mnogim stranama“, ističući da još nisu rešena neka osnovna pitanja, već da su „stavljena pod tepih“.\n„Ne želimo da generacije posle nas brinu naši problemi“, poručio je Dačić, navodeći da bi bilo najbolje da se problem Kosova rešava dijalogom i kompromisom, u interesu Srba i Albanaca koji tamo žive.


Etikete 63X29,6 A4/27 1/25 removable - Idealno.rs\nPočetna / Kancelarija i škola / Papir i papirna konfekcija / Nalepnice i etikete / Etikete 63X29,6 A4/27 1/25 removable\nPonuda prodavnice Dodatnaoprema za proizvod Etikete 63X29,6 A4/27 1/25 removable. Ispravnost cene i podataka proveri na internet stranici prodavnice.\nSigurnosne etikete 63x29 A4/27 1/25 bela\nod 8.146,98 DIN\nod 1.592,76 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Etikete 63X29,6 A4/27 1/25 removable i izberi najbolju. Nalepnice i etikete iz kategorije Papir i papirna konfekcija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Etikete 63X29,6 A4/27 1/25 removable i vidi da li ti odgovara ili pogledaj druge proizvode brenda HERMA. Opis i tehnički podaci proizvoda Etikete 63X29,6 A4/27 1/25 removable se mogu razlikovati od onih u internet prodavnici u kojoj obavljaš kupovinu. Etikete 63X29,6 A4/27 1/25 removable je dostupan u prodavnici Dodatnaoprema po ceni, koja je navedena pored svakog prodavca u meniju "Prodavnice".\nGarantne uslove za Etikete 63X29,6 A4/27 1/25 removable proveri u prodavnici u kojoj nameravaš da obaviš kupovinu. Slika za Etikete 63X29,6 A4/27 1/25 removable je simbolična, zato se pre kupovine u prodavnici uveri da je proizvod isti.


VUČIĆ: Uhapsili smo SNS funkcionera, on je naredio napad na novinara\nJanuar 25, 2019 Januar 25, 2019 ŽURNAL\n“Želim da vas obavestim da je policija Srbije 25.1.2019. uhapsila i zadržala Simonović Dragoljuba, predsednika opštine Grocka, predsednika Opštinskog odbora SNS i člana Glavnog odbora SNS-a”, saopštio je Vučić.\nNovaković je potom angažovao Aleksandra Marinkovića koji je zapalio Jovanovićevu kuću u Vrčinu i Bojanu Cvetković Šijacki, koja je bila vozač.\n“Obećano mu je 1.500 evra, Simonović mu nije dao, pa je policajac morao da da svojih 1.000 evra za izvršenje, ali je ćutao ‘zbog zapošljavanja u Grockoj'”, rekao je Vučić.\nPodsetio da je 12. decembra 2018. godine “došlo do požara” na automobilu “mercedes” u vlasništvu Jovanovićeve supruge Jele Deljanin, a nakon paljevine, požar se proširio na garažu i prizemlje kuće, i da je Jovanović u policiji rekao da kao jedini razlog za paljevinu vidi afere vezane za Simonovića, o kojima je pisao.\nPolicija je 18. decembra uhapsila neposrednog izvršioca Aleksandra Marinkovića koji je priznao da je počinio to krivično delo, a tri dana kasnije je uhapšen organizator Igor Novaković, kao i Bojana Šijaški Cvetković koja je Marinkovića dovezla na lice mesta i posle hapšenja priznala je izvršenje krivičnog dela.\n“Partijska knjižica nikoga neće sačuvati od odgovornosti, novinari će biti zaštićeni, nasilje će biti najstrože kažnjeno, kažnjavaćemo svakoga. Ovo je poruka za sve u Srbiji da ćemo pokazati odlučnost da stvari menjamo, a svima u svetu pošaljemo poruku da je Srbija sigurno mesto za život”, rekao je Vučić.\nPredsednik SNS-a je rekao da će narednih dana ići u Grocku da “uspostavi kontakt” sa ljudima. “Ići ćemo u Grocku da vidimo da li ta opština može da funkcioniše, ako ne, neko drugi će da formira vlast i ići ćemo na izbore u opštini Grocka”, rekao je Vučić.\nPrethodno je Insajderu u Drugom osnovnom tužilaštvu potvrđeno da je Simonović uhapšen zbog sumnje na podstrekivanje paljenja kuće Milana Jovanovića.


Poslovna zajednica u Austriji igra sve veću ulogu u srpskoj ekonomiji, a kroz naše poslovanje na tržištu Srbije prisutna je već 14 godina. Ta sinergija dodatno je ojačana ove godine kada smo i zvanično postali deo A1 porodice, koja posluje na sedam tržišta JIE i pruža podršku više od 25 miliona korisnika. Takvo međunarodno okruženje pruža širu perspektivu, izvanredan je "hab" ideja, razmene znanja i ekspertize, ali neguje i lokalne vrednosti.\nA1 Telekom Austrija Grupa u svim zemljama posluje pod jednim internacionalnim brendom, a osim istog imena delimo zajedničke HR standarde i vrednosti korporativne kulture koja broji više od 18.000 zaposlenih. Rad u A1 je pre svega pripadnost kolektivu koji brine o ljudima i podržava njihov razvoj, ali i ravnotežu između poslovnog i privatnog života što ide ruku pod ruku sa značajem koji tradicionalna porodica ima za obe zemlje. Posebno smo ponosni što smo u Srbiji prvi nosilac Family Friendly sertifikata, svojevrsnog priznanja za korporativnu kulturu i odnos među zaposlenima, a koje dodeljuje sertifikaciono telo TMS CEE, prema sertifikacionoj šemi „Ekvilib“ Instituta iz Slovenije. Međusobno poštovanje, saradnja, uvažavanje i srdačnost prilikom komunikacije su veoma slični, a i jedni i drugi volimo da se družimo, proslavimo dobro obavljen posao i obeležimo praznike kroz simboličan i skroman znak pažnje koji je u skladu sa važećim kodeksom poslovnog ponašanja.\nKada govorimo o zapošljavanju, kvaliteti kakvi su ambicioznost, komunikativnost, otvorenost, pouzdanost, organizovanost, pragmatičnost, proaktivnost, dobro funkcionisanje u timu i spremnost na rad u dinamičnom okruženju su univerzalni, kako za različite pozicije tako i kulture. Za kandidata je najvažnije da ima balans između ekspertize i komunikacionih veština. Ako se bavite IT-jem, marketingom, prodajom potrebna su makar elementarna znanja. Komunikativnost omogućava funkcionisanje unutar sistema sa kolegama sa kojima svakodnevno radite, ali i iz drugih timova. Uz to, poželjno je poznavanje oblasti i rada kompanije u kojoj konkurišete. Da znate gde se odvija tržišna utakmica. Npr. za telekomunikacije su to naše poslovnice, call centar i online kanali.\nNa svim tržištima na kojima A1 brend posluje važni su timski rad, međusobno poverenje i agilnost. Osim toga, cenimo kandidate koji imaju growth mindset, jer je to osnova za otvorenost prema inovacijama, učenju ali i davanju i prihvatanju fidbeka. Puno je toga što možemo naučiti jedni od drugih, ali mimo toga usavršavamo se i kroz interne programe edukacije. Tako jednom mesečno organizujemo Brown Bag, format u kom predstavljamo interne i eksterne use case-ve i govorimo o interesantnim temama unutar i izvan industrije. Leadership circle je sveobuhvatni program za zaposlene na rukovodećim pozicijama u okviru kog adresiramo teme iz industrije, kakve su inovacije, 5G, dobre prakse i slično, a postoji i poseban program za nove lidere. Zatim, tu je sajam veština u okviru kog se održavaju soft skills treninzi, a našim zaposlenima je na raspolaganju i više od 1000 kurseva iz svih zemalja i Udemy licence koji važi na nivou cele A1 Grupe. Svaki kolega ima svoj individualni razvojni plan i u skladu sa njegovim potrebama i ambicijama se organizuju posebne obuke.\nSve ovo daje nam dobru potporu da ohrabrimo veću autonomnost u donošenju odluka zaposlenih, veću odgovornost, ali i učenje na greškama, jer to stvara povezanost sa identitetom kompanije. Ljudi osećaju da neko o njima brine, da su deo kolektiva i da njihov rad doprinosti nečem većem. Iz takvog odnosa međusobne podrške, stvara se agilan kolektiv, otporan na spoljne društvene i tržišne izazove, sa kakvim smo se suočili nedavno.\nRad u velikom, ozbiljnom sistemu kakav je A1 Srbija, ima dosta prednosti. Između ostalog, naučiće Vas da razvijete osećaj za organizaciju samog sebe i drugih, učite na greškama i napredujete. Da testirate šta funkcioniše, a šta ne, što u dugoročnoj perspektivi doprinosi da jednog dana budete, posebno ako je u pitanju rukovodeća pozicija, bolji menadžer, bolji čovek i bolji lider.


Kreće konačni obračun: Crvena zvezda ili Partizan?\nM. D.\t 3. juna 2016. 10:16\nKošarkaši Crvene zvezde i Partizana večeras u dvorani “Aleksandar Nikolić” počinju peti uzastopni finalni okršaj za titulu prvaka Srbije.\nAktuelni državni, ali i regionalni šampion, Crvena zvezde juri svoju 17. titulu, dok Partizan ima nameru da vrati trofej u svoje vitrine i osvoji 22. šampionski naslov, nakon što je do prošle sezone 13 godina vladao u Srbiji.\nObjektivno gledano, veliki favorit je Zvezda, tim koji je ove sezone izborio mesto među osam najboljih timova u Evropi i dominantno došao do trofeja u ABA ligi, ali kako se bliži finiš Partizan igra u sve boljoj formi, dok je ove sezone već dobio dva večita derbija.\n“Očekivano su Crvena zvezda i Partizan u finalu, što ima posebnu težinu jer je ta utakmica više od košarke. Partizan ima kvalitet, veliko iskustvo i drastično je počajan u odnosu na početak sezone. Ne znam da li će biti blistava košarka, ulog je veliki, ali mi moramo da budemo na evroligaškom nivou”, rekao je Radonjić uoči meča.\nTrener Partizana Aleksandar Džikić prednost daje Crvenoj zvezdi uoči finalne serije.\n“Imaju prednost u seriji pred domaćom publikom, samim tim uloga favorita pripada njima, oni moraju da brane titulu. Znamo da će nas čekati pun Pionir njihovih navijača, baš kao što će i naši napuniti dvoranu kada budemo domaćini. Veče pauze između mečeva bi sigurno donele u kvalitetu igre i jednih i drugih, ali tako je za oba tima”, ističe strateg crno-belih.\nPrvi meč finalne serije između Crvene zvezde i Partizana igra se večeras od 21 sat u hali “Aleksandar Nikolić”, a nominalni domaćini su crveno-beli.\nŠampion Srbije biće ekipa koja prva ostvari tri pobede, a igra se po sistemu 1-1-1-1-1.


Kako će se obračunavati zarada tokom trudničkog - Bebac.com\nKako će se obračunavati zarada tokom trudničkog\n24.04.2019. / Izvor: Blic.rs\nTrudničko bolovanje ne ulazi u prosek za obračun naknade zarade tokom porodiljskog odsustva!\nNovi Zakon o zdravstvenom osiguranju, koji je usvojen početkom aprila, doneo je mnogo dobrih rešenja. Novina je redovan skrining pregled i sto odsto zarada za roditelje teško obolele dece, a izabrani lekar moći će da otvori bolovanje do 60 dana, umesto dosadašnjih 30.\nTo su sve dobre vesti, ali u ovom zakonu postoji i jedno rešenje koje trudnice stavlja u nezavidan položaj.\nBuduće mame pre otvaranja trudničkog bolovanja moraće da rade 12 meseci u kontinuitetu kako bi za vreme bolovanja primale pun iznos naknade zarade. Dosad je bilo dovoljno da buduće majke u radnom odnosu budu tri meseca jer se za taj period uzimao prosek.\n– To znači da se plata trudnice koja je bila zaposlena svega tri meseca izračunava tako što se njenoj zaradi dodaje devet meseci minimalne zarade i onda se taj iznos deli na 12 meseci. Tako, na primer, trudnica čija je plata iznosila 30.000 dinara i koja je otvorila bolovanje tri meseca po zasnivanju radnog odnosa, mesečno će dobijati 21.100 dinara do porođaja – objašnjava Tatjana Macura, narodna poslanica i predstavnica inicijative „Mame su zakon“.\nTa mama će kasnije na porodiljskom odsustvu i odsustvu radi nege deteta primati još manje, jer trudničko bolovanje ne ulazi u prosek za obračun naknade zarade za vreme porodiljskog prema Zakonu o finansijskoj podršci porodici s decom, koji je stupio na snagu prošle godine.\nIako je cilj ovih mera bio da se smanje zloupotrebe, one će svakako oštetiti pojedine mame kojima i te kako treba podrška ako hoćemo ozbiljnije da se bavimo natalitetom.\nBoje koje bira mama utiču i na bebine osećaje\nRFZO obećao da će danas biti isplaćena sva zaostala dugovanja trudnicama!\nDa li poslodavac po novom zakonu placa prva dva meseca trudnickog ili samo jedan... Hvala\nDa li ce se ovaj zakon primenjivati retroaktivno? tj da li ce majke beba rodjenih od jula 2018 dobijati naknadu kao do sada ili ce im se razlika novca nadoknaditi? Jer od jula 2018 je uziman prosek 18 mesecnih zarada!\nJa sam dobila otkaz u prethodnoj firmi, nakon godinu dana rada, samo zato što sam otkrila da mi pola godine nije upisano, niti da sam imala prijavu. Kada sam pitala da se retroaktivno to uplati, dobila sam otkaz, toliko o tome, samom sistemu!Verujte mi da ni državne institucije nisu htele da... Čitaj dalje


Gradonačelnik Petrović: Bijeljina neće biti u blokadi - Pan radio\nsreda, 03 mart 2021 14:47\n- Ovo je političko licemjerstvo Koalicije „Dogovor za Bijeljinu“, jedne interesne grupe čiji članovi obavljaju veći broj javnih funkcija, o čemu sam obavijestio javnost. Pozivao sam u prethodnom periodu političke partije i narodne odbornike da se dogovorimo u vezi sa usvajanjem budžeta koji su sami predložili još u oktobru 2020. godine, ali došlo je do toga da ne žele da usvoje čak ni ono što su sami predložili – naveo je Petrović.\n- Njihov izgovor za toliki broj amandmana je pandemija virusa korona, ali smatram da to ne može biti razlog za arčenje narodnog novca i njegov neopravdan odliv iz gradske kase. Da je Koalcija željela da pokaže društvenu odgovornost, ne bi skidala sa dnevnog reda tačke koje se tiču komunalne infratsrukture, dezinskekcije, popravljanja horizontalne i vertikalne saobraćajne signalizacije, održavanje makadamskih puteva, košenja putnog pojasa, održavanja parkova i drugog zelenila... – poručio je Petrović.\n- I onda treba da govorimo o iskrenosti Koalicije? Prostim matematičkim proračunom, zaključujem da je ovo polovično iskrena koalicija jer su tako i radili za svog kandidata na terenu. Zanimljivo je i to da je gospodin Dragan Stanimirović, koga sam predlagao za vršioca dužnosti načelnika Odjeljenja za prostorno uređenje kao kvalifikovanog i stručnog, sada postao pomoćnik ministra saobraćaja i veza Republike Srpske, a moj prijedlog prethodno nije bio uvažen – dodao je Petrović.


Кренуо гас из Мађарске, снаbdевање у Србији стабилизовано\nHomeDRUŠTVOKrenuo gas iz Mađarske, snabdevanje u Srbiji stabilizovano\nNOVI SAD/BEOGRAD –\nDodatne količine gasa, koje je Srbija interventno nabavila zbog kvara na gasovodu u Bugarskoj, krenule su iz Mađarske u 14 sati i od 16 sati u potpunosti je normalizovano snabdevanje gasom u Srbiji, izjavio je za Tanjug generalni direktor Srbijagasa Dušan Bajatović.\n„U skladu sa ranije najavljenim, u 14 časova su potekle dodatne količine gasa iz pravca Mađarske, to su te interventne količine koje smo obezbedili i od 16 časova se može smatrati da su svi parametri sistema na onome što treba da bude i snabdevanje gasom u Srbiji je u potpunosti normalizovano“, rekao je Bajatović.\nKazao je da će pet miliona kubika gasa koje je Srbija invervetno uvezla iz Mađarske biti u potpunosti isporučeno do šest sati sutra ujutru.\nTakođe, Bajatović je rekao da još nema pouzdanih informacija kada će kvar na gasovodu u Bugarskoj biti otklonjen.\n„Nije ni do 16 sati nije bio problem ni sa domaćinstvima, niti sa privredom. Mi smo samo zamolili najveće potrošače da u jednom momentu, jer bi nastala velika razlika u parametrima, ako je moguće da svedu svoj rad na tehnološki minimum. Da bi nam omogućili da sačuvamo sištem u što boljem stanju, jer smo tako bili u stanju da vrlo brzo oporavimo parametre sistema, što se sada i pokazalo“, rekao je Bajatović.\nZahvalio je svima koji su pomogli Srbijagasu u ovoj situaciji, kako je rekao, u skladu sa zakonom propisanim normama.\n„Mi smo obezbedili odgovarajuće količine i za sutra ukoliko to bude trebalo, ako kvar u Bugarskoj ne bude popravljen“, naglasio je Bajatović.\nU Bugarskoj je rano jutros, nešto posle tri sata, došlo do pucanja cevi u rejonu kompresorske stanice Provadija u Bugaraskoj zbog čega je prekinuta isporuka gasa ka Rumuniji i ka Srbiji.\n„U međuvremenu je pravac prema Rumuniji najvećim delom osposobljen, a što se tiče pravca prema Srbiji, radi se na saniranju pukotine na cevi. To je izazvalo poremećaj u srpskom sistemu zbog nedostatka gasa“, rekao je jutros Bajatović u izjavi za Tanjug.\nSrbijagas interventno uvezao 5 miliona kubika gasa, stabilizacija od 16 časova\nPredsednik Srbije Aleksandar Vučić rekao je povodom današnje havarije na gasovodu u Bugarskoj, u Varni i da je Srbija morala interventno da nabavi 5 miliona kubnih metara gasa i da je to morala skupo da plati da ne bi trpeli Novi Sad i Beograd i da bi stanovi građana bili topli.\nOn je dodao i da su od jutros na vezi sa Bugarskom, oko mogućnosti za povlaćenje još četiri miliona kubnih metara gasa iz Banatskog Dvora, ali da se već palo na 208 miliona kubnih metara rezervi gasa kako bi se pomoglo EPS-u.\nKaže i da ćemo imati povoljniju situaciju i više struje ako bi Tent B1 u Obrenovcu bio završen 22. novembra, jer bi tada, kaže, vratili struju Republici Srpskoj, a mogli bi da ponudimo i komšijama.\nOn je ukazao i da je nemoguće izdržati cene električne enrgije, a da se pritom drži i čvrst kurs prema evru.\nVučić je istakao i da će inflacija kod nas ove godine biti 3,5 odsto i to u vreme korone i da je u celoj Evropi veća i dostiže pet, sest posto.\n„Energetika je ključno pitanje“, ukazuje Vučić i navodi da se o tome brine i na tome radi i dnevno i na strateškom novou.\nKojčić: Srbijagas obezbediće dodatne količine gasa\nPreduzeće Srbijagas čini sve da obezbedi dodatne količine gasa za stabilno snabdevanje potrošača u Srbiji, izjavio je danas pomoćnik ministarke energetike Raša Kojčić.\n„Srbijagas ima nalog da obezbedi dodatne količine za novosadsku toplanu, kao i da pokrene svoje planove za zaštitu snabdevanja tržišta u ovom momentu“, rekao je Kojčić.\nNa Limanu satarom ubijen Beograđanin, uhapšena petorica


Beta 17. novembra 2015. 11:45\nUdruženje novinara Srbije (UNS) saopštilo je danas da je pravna služba Novinske agencije Tanjug do kasno u ponedeljak uveče pozivala zaposlene da im kaže da više ne dolaze na posao, što za advokata UNS-a nema značaj jer moraju postojati pisane odluke.\nU saopštenju, UNS je dodao da je do kasno sinoć pravna služba Tanjuga pozivala zaposlene – jednima da saopšti da od danas „ne moraju da dolaze na posao“, drugima da dođu da potpišu ugovore o raskidu radnog odnosa, dok su treći od urednika deska obavšteni da „ne moraju da dolaze na posao ukoliko ih niko ne bude pozvao“.\nNa pitanje koje su zaposleni uputili advokatu UNS-a Zoranu Lakićeviću – da li treba da dolaze na posao, jer je nekima rečeno da ne moraju do poziva, Lakićević je rekao da „usmeni nalozi lica koje nije zakonom ovlašćeno da zastupa firmu ne mogu imati značaj, a nedolazak na posao je teška povreda radne obaveze koja može za posledicu imati otkaz“.\n„Moraju postojati pisane odluke prema kojima će zaposleni moći da se odrede“, rekao je Lakićević.\nUNS je dodao da je pravna služba Tanjuga zaposlenima rekla da rešenja o raskidu ugovora još nisu spremna.\nU saopštenju, UNS je naveo da nezvanično saznaje da je predsednik Sindikata novinara Srbije u Tanjugu Mirko Dragišić juče zaposlenima prvo saopštio da je „Tanjug ugašen 31. oktobra i da će svi – od direktora do portira, dobiti otkaze, otpremnine i biti upućeni na tržište rada“.\nPrema UNS-u, Dragišić je potom na sastanku sindikata rekao da „Tanjug ne sme da izgubi ugovore“, pa će jedan broj ljudi nastaviti da radi po ugovoru o delu, kako bi obaveze prema pretplatnicima bile izvršene.\n„Ako je izvesno da se Tanjug gasi, još uvek nije poznato da li Vlada namerava da osnuje novu agenciju ili informativnu službu u kojoj bi radio izvestan broj“, navodi se u saopštenju i dodaje da je o tome, kako UNS saznaje, juče u Tanjugu bilo reči, a na osnovu informacija navodno dobijenih iz Vlade Srbije.


Kovid pasoš, novi turistički standard - TU magazin\nKovid pasoš, novi turistički standard\nDigitalni kovid pasoš je novi turistički standard o kom razmišlja sve veći broj svetskih vlada. U Evropi je već najavljeno da će članice Evropske unije krenuti sa izdavanjem potvrda o izvršenoj vakcinaciji svojim građanima. Hoće li to biti jedini način da se ponovo pokrenu putovanja?\nVodeće zemlje Evropske unije odlučile su da pokrenu proceduru uvođnja kovid pasoša kako bi oni koji su vakcinisali protiv koronavirusa imali dokaz za to, i kako bi mogli neometano da putuju. Ovu ideju podržao je i Evropski savet.\nŠvedska i Danska najavile su uvođenje digitalnog kovid pasoša, a Kipar će dozvoliti ulazak putnicima iz Evropske unije koji su vakcinisani bez ikakvih ograničenja.\nGrčka je krajem januara krenula sa svojim planom za ublažavanje ograničenja, dok je za putovanja neophodna potvrda o vakcinaciji. Mađarska je uvela posebnu karticu građanima koji su ili vakcinisani ili preležali infekciju kao sredsvo sa kojim se dokazuje neka vrsta spremnog imunološkog odgovora.\nČeška razmatra mogućnost dopuštanja putovanja bez ograničenja vakcinisanim osobama, iako još uvek ne planira da vakcinu uvede kao obaveznu meru.\nŠpanija je najavila kako radi na stvaranju potvrde o vakcinaciji koja će biti slična kao i kod ostalih zemalja u Evropskoj uniji. Isti slučaj je zabeležen i kod Slovačke i Portugala, dok se Vlada Italije još uvek nije zvanično izjasnila.\nU Srbiji je isti slučaj kao i kod ostalih zemalja. Već krajem februara se očekuje primena protokola u vezi sa realizacijom sličnih dokumenata.\nPrethodni tekstMljet jedno od najlepših ostrva sveta\nSledeći tekstVino ublažava posledice koronavirusa


Dr Radovanović najavio kraj agonije: Ovo je poslednji talas, posle marta živimo normalnije | Luftika\nDr Radovanović najavio kraj agonije: Ovo je poslednji talas, posle marta živimo normalnije\nEpidemiolog Zoran Radovanović veruje da je ovo poslednji veliki talas koronavirusa i da nam već idućeg meseca predstoji završetak ove dvogodišnje agonije. Svoje prognoze on zasniva na pretpostavci da virus neće napraviti neke radikalnije mutacije u narednom periodu.\n– Moguće je još, ako bi došlo do radikalnih mutacija, ali ne verujem. Imaćemo nove sojeve, ali neće biti dramatičnih promena, tako da će posle marta početi da se živi normalnije – rekao je Radovanović za novi broj Nedeljnika.\nKorona virus: Pet stvari o kojima moramo da vodimo računa posle popuštanja mera\nZa naredni period on je najavio i drugu generaciju vakcina koje će biti u stanju da štite od različitih sojeva, za razliku od dosadašnjih koje su pravljene na osnovu originalnog soja koronavirusa.\n– Tako da će sve zavisiti od nas. Ovde je problem što je za razliku od nekih bolesti koje ostavljaju trajni imunitet, ovde imunitet relativno slab i meri se posle preležane bolesti mesecima… Najbolje je ako se čovek i zaštiti vakcinom i preleži (bolest) – rekao je Radovanović.\nOn je objasnio da će s obzirom da imunitet nema trajni karakter ostati potreba, kao kod gripa, da se ljudi povremeno vakcinišu, najverovatnije na nekoliko godina.\n– Niko neće biti teran da se vakciniše i to antivakcinaši zloupotrebljavaju, neće biti prinude, niko neće decu, pa čak ni odrasle primoratavi na to – dodao je epidemiolog.\noznakeepidemiolog kraj korone nove vakcine profesor radovanović\n17/02/2022 у 17:04\nPoslednji talas korona propagande do sledeće prevare „doktore“..


Pravo na ovu vrstu troška imaju i savetnici čelnih ljudi Predstavničkog doma i Doma naroda, kao i vozači, ali i šefovi parlamentarnih komisija koje, za sada, nisu formirane.\nPrema pisanju Dnevnog avaza, za osam meseci poslanici, delegati i zaposleni u Parlamentarnoj skupštini BiH na mobilne telefone potrošili su 6.000 evra (12.000 KM).\nS obzirom na visoke iznose koje imaju na raspolaganju za mobilne telefone, a imajući u vidu i da Parlamentarna skupština ne zaseda, upućena je inicijativa za izmenu Pravilnika o korištenju mobilnih telefona.\nIzmene je tražio Klub poslanika Naše stranke i Nezavisnog bloka koji predlažu drastično smanjenje iznosa za mobilne telefone, prenosi Srpskainfo.\nPrema njihovom predogu, predsedavajući i njihovi zamenici oba doma bi imali maksimalno 100 umesto sadašnjih 500 KM za troškove mobilnih telefona, a šefovi klubova poslanika i klubovi naroda imali bi 50 umesto sadašnjih 150 KM.\nGradonačelnik Banjaluke Igor Radojičić rekao je danas da je epidemiološka situacija u ovom gradu vrlo nestabilna i da je već nekoliko sedmica povećan broj obolelih od virusa korona.\n"POSLODAVCI DA NE OTPUŠTAJU RADNIKE" Višković najavio mere pomoći privredi zbog VIRUSA KORONA\nPremijer RS Radovan Višković izjavio je da privreda RS ima štete zbog posledica virusa korona i da je prioritet da se prate najugorženiji segmenti, a to su prevoznici u međunarodnom saobraćaju, kao i proizvodnja koja radi uvozno-izvozne psolove.\nNeobično LEDENO JUTRO u Trebinju: Prva kafa uz SNEŠKA BELIĆA\nU bašti jednog trebinjskog kafića uz gradsku pijacu jutros je dobrodošlicu gostima poželeo Sneško Belić.


17.05.2021 u 13:57\nBrnabićeva: Srbija će investirati 787 miliona evra u Republiku Srpsku\nISTOČNO SARAJEVO – Premijerka Srbije Ana Brnabić izjavila je danas da će Srbija u narednih nekoliko godina investirati 787 miliona evra u Republiku Srpsku. Brnabićeva je, posle zajedničke sednice Vlade Srbije i Vlade Republike Srpske, govoreći o projektima, istakla da se u ovom trenutku pokreće izgradnja hidroelektrane Gornje Drine, konkretno Buk Bijela, autoputa Beograd-Sarajevo, deonice Rača-Bijeljina i aerodrome Trebinje. „Svi ti projekti će biti pokrenuti, što sada, što tokom prvog kvartala 2022.godine. Kroz te projekte Srbija u RS ulaže oko 500 miliona evra”, rekla je Brnabićeva na konfenciji za novinare, javlja Tanjug. U tih 500 miliona evra uključena je i posebna podrška Srbije za četiri opštine – Nevesinje, Drvar, Dubica i Kostajnica. Ta podrška, prema njenim rečima,\n15.05.2021 u 16:48\nBANjALUKA – Srpski član Predsedništva BiH Milorad Dodik izjavio je da bi Republika Srpska kao samostalna država za tri godine ispunila sve zahteve EU i postala njena članica. U intervjuu za novinsku agenciju ANA-MPA, Dodik je rekao da je „najefikasniji put ka EU” podela BiH i samostalno ispunjavanje uslova za članstvo, prenela je RTRS. „Da smo uradili tako pre deset ili 15 godina, već bismo bili u EU. Žao mi je što Evropa nije pokazala više senzibiliteta za problem zvani BiH, jer mi izgleda da niko ne želi da vidi da je BiH propala i da se održava još samo na infuziji međunarodnog faktora”, kazao je Dodik, predsedavajući Predsedništvu BiH. Naveo je da se postavlja „logično pitanje” da li je došlo vreme za mirno razdruživanje, nakon što BiH „uz sav pritisak međunarodne zajednice\n15.05.2021 u 09:20\nTeško do razgovora dva entiteta i tri naroda\nOd našeg stalnog dopisnika BANjALUKA – Ponuda Republike Srpske da se u BiH povedu razgovori o tome kako urediti zemlju, naišla je na prve prepreke, svega nekoliko dana nakon što je Skupština RS usvojila inicijativu za pregovore između dva entiteta i tri naroda o mogućim rešenjima za BiH. U Sarajevu nalaze izgovore da izbegnu poziv na dijalog, vajkajući se kako im format koji se predlaže nije po meri, jer, kako kažu, pitanja od važnosti za BiH treba da se raspravljaju samo u parlamentu BiH. Iz najveće bošnjačke stranke, SDA, odbacili su poziv na razgovor koji je upućen iz RS. I opozicija u RS u svemu vidi „politizaciju” i najavljuje da neće biti deo tima za pregovore koji treba da bude formiran. Predsednik opozicionog SDS-a Mirko Šarović izjavio je da ta stranka neće biti među onima\n14.05.2021 u 13:18\nBANjALUKA – Srpski član Predsedništva BiH Milorad Dodik izjavio je u Atini da Republika Srpska pokušava da odbrani svoj status i autonomiju, da ne teži secesiji i da se isključivo zalaže za poštovanje izvornog Dejtonskog mirovnog sporazuma. Dodik, predsedavajući Predsedništva BiH, rekao je na šestom Delfi ekonomskom forumu da u BiH postoji konsenzus o evropskim integracijama, ali da je potrebno prvo raditi na mnogim ekonomskim i političkim parametrima, prenela je RTRS. „Ne možemo da govorimo o evropskom putu, a da ne govorimo o aktuelnoj političkoj situaciji u BiH. Mnogi smatraju da BiH ima sistemsku grešku u smislu svog postojanja i u vezi s tim postoje različita mišljenja”, kazao je Dodik, javlja Beta. Prema jednom od tih mišljenja, naveo je, potpisivanjem Dejtonskog sporazuma\n09.05.2021 u 20:02\nEkonomski patriotizam je najvažniji oblik patriotizma\nOd našeg stalnog dopisnika Banjaluka – Voleo bih da kad odem s pozicije gradonačelnika ostane sistem snažniji od bilo kog pojedinca, koji će jednako tretirati sve i u kojem neće biti povlašćenih, kaže Draško Stanivuković, gradonačelnik Banjaluke, u razgovoru za „Politiku”. U vlastite prioritete ubraja nameru da uspostavi novi sistem vrednosti, čestitosti i pravednosti, uz težnju da razbije mitove o bahatim i koruptivnim političarima. Želja mu je da postavi temelje moderne Banjaluke. Zbog toga je, kaže, započeo izgradnju najvećeg gradskog parka, sadnju novih aleja, zidanje sportskih dvorana, koje će nositi imena naših velikana. Prošlo je sto dana otkako ste gradonačelnik Banjaluke... Pokrenuli smo procese koji 20 i više godina nisu viđeni u RS, a i šire. Pre svega, transparentno trošenje,\nOd našeg stalnog dopisnika - Banjaluka – Naznake koje se čuju minulih dana i po kojima bi opozicioni blokovi iz dva entiteta – Republike Srpske i Federacije BiH – dogodine na izbore pred birače mogli da izađu „ujedinjeni”, to jest sa zajednički usaglašenim delovanjem, poslužile su kao povod za različite interpretacije takve mogućnosti, ali i razmenu optužbi, prevashodno unutar RS. Za razliku od Federacije BiH, gde javnost s odobravanjem gleda na svako objedinjavanje u okvirima BiH, pa je realno očekivati da tamošnja opozicija dobije simpatije za politiku „unutrašnjih integracija”, stvari drugačije stoje u RS, gde se uvek uz poseban oprez posmatra saradnja između entiteta. Možda je iz tog razloga i opozicija u RS oprezna u odgovorima na pitanja da li će saradnje biti, iako lideri\n17.05.2021 u 21:33\nNapadi na Srbe umesto dijaloga\n17.05.2021 u 21:31\nGlavna zagovornica rata u mirovnoj operaciji\n17.05.2021 u 21:28


Najveći modni retailer u regionu Jugoistočne Evrope ulaže u Rumuniju kroz popularan brend Superdry - Fashion Company\nFashion Company Aktuelnosti Najveći modni retailer u regionu Jugoistočne Evrope ulaže u Rumuniju kroz popularan brend Superdry\nČetvrtak, 22. novembar 2018. – U atmosferi prožetoj urbanim stilom, u modernom ambijentu radnje u AFI Cotroceni šoping molu, britanski modni brend Superdry, svečano je otvorio vrata najveće prodavnice u Rumuniji. Zahvaljujući naporima Fashion Company, Superdry, kao jedan od najpopularnijih engleskih brendova, ekskluzivno je predstavio atraktivne modele iz najnovije kolekcije.\nOsnovan u Velikoj Britaniji, Superdry je sada dostupan u preko 50 zemalja, sa preko 500 radnji. Uspešna engleska priča nastavlja se u Rumuniji, otvaranjem najveće Superdry radnje u Bukureštu.\nSuperdry je prepoznat širom sveta kao brend koji savršeno kombinuje vintidž i američki stil sa japanskom grafikom.\nNa svečanom događaju, 22. novembra 2018. godine, predstavnici Fashion Company Grupe prisustvovali su događaju, zajedno sa brojnim zvanicama iz sveta mode, poznatim ličnostima iz muzičke industrije i mnogim popularnim influenserima. Modele iz aktuelne kolekcije predstavila je profesionalna plesna grupa, koja je oduševila zvanice svojim atraktivnim performansom. Zvanice su imale priliku da uživaju u koncertu i urbanim bitovima popularnog rumunskog izvođača DOC-a.


Jačanje Rusije i promena NATO/SAD politike? | Forum Krstarice\n10.02.2008 u 05.41 - Jačanje Rusije i promena NATO/SAD politike?\n10.02.2008 u 08.35 - Jačanje Rusije i promena NATO/SAD politike?\n10.02.2008 u 08.38 - Jačanje Rusije i promena NATO/SAD politike?\n10.02.2008 u 09.27 - Jačanje Rusije i promena NATO/SAD politike?\n10.02.2008 u 12.00 - Jačanje Rusije i promena NATO/SAD politike?\n10.02.2008 u 13.42 - Jačanje Rusije i promena NATO/SAD politike?\n10.02.2008 u 17.00 - Jačanje Rusije i promena NATO/SAD politike?\n10.02.2008 u 17.01 - Jačanje Rusije i promena NATO/SAD politike?\n10.02.2008 u 17.38 - Jačanje Rusije i promena NATO/SAD politike?\n10.02.2008 u 17.49 - Jačanje Rusije i promena NATO/SAD politike?\n10.02.2008 u 17.50 - Jačanje Rusije i promena NATO/SAD politike?\n10.02.2008 u 19.00 - Jačanje Rusije i promena NATO/SAD politike?\n10.02.2008 u 19.02 - Jačanje Rusije i promena NATO/SAD politike?\n10.02.2008 u 19.04 - Jačanje Rusije i promena NATO/SAD politike?\n10.02.2008 u 19.41 - Jačanje Rusije i promena NATO/SAD politike?\n10.02.2008 u 19.58 - Jačanje Rusije i promena NATO/SAD politike?\n10.02.2008 u 20.01 - Jačanje Rusije i promena NATO/SAD politike?\n10.02.2008 u 21.10 - Jačanje Rusije i promena NATO/SAD politike?\n10.02.2008 u 22.05 - Jačanje Rusije i promena NATO/SAD politike?\n10.02.2008 u 22.20 - Jačanje Rusije i promena NATO/SAD politike?\n10.02.2008 u 22.22 - Jačanje Rusije i promena NATO/SAD politike?\n10.02.2008 u 22.24 - Jačanje Rusije i promena NATO/SAD politike?\n10.02.2008 u 22.48 - Jačanje Rusije i promena NATO/SAD politike?\n10.02.2008 u 22.49 - Jačanje Rusije i promena NATO/SAD politike?\n10.02.2008 u 22.51 - Jačanje Rusije i promena NATO/SAD politike?


Etno naselje u selu Veliki Grabovski u blizini Guče, zasluzuje posebnu paznju ljubitelja netaknute prirode, svezeg okrepljujuceg vazduha i očuvane tradicije srpskog sela, zahvaljujuci posebnim odlikama koje ga krase. Etno domacinstvo se nalazi na porodičnom posedu u dubokoj šumi planine Jelice, u selu Grab, sa veličanstvenim pogledom na čitav kraj bogat zelenilom šume i lepotom planinskih vrhova. Gosti kazu da ova panorama vredi milion eura ! U centralnom delu naselja je etno kafana u kojoj se mozere okrepiti, opremljena drvenim stolovima i ukrašena starim predmetima i poljoprivrednim alatkama, koje su koristili nasi preci. U ovom delu je roštilj i mesto za pečenje jaganjaca, prasica ili krompira na tradicionalni način /sač/.\nSmeštaj je organizovan u 4 kucice – srpska vajata sa lezajevima pokrivenim tradicionalnim cilimima, koji mirišu na bosiljak i drugo okolno lekovito bilje, kojem obiluje planina Jelica, stolicom, stolom i furunom, koja se koristi tokom zima. Poseban dozivljaj predstavljaju kupatila koja se sastoje od tuševa u kojima se gosti kupaju u drvenim buradima !!! Ovde se pripremaju isključivo srpski tradicionalni /zaboravljeni/ specijaliteti : proja, kačamak, sir, kajmak, popara, kajgana sa koprivom, gibanica sa sirom ili zeljem, slanina, pršuta, pasulj, sarmice, raznovrsne sveze salate, svadbarski kupus…


Izvor: RTS, 30.Jul.2021, 11:04\nSabor trubača biće održan uz posebne protivepidemijske mere, pa će za ulaz u Guču biti potrebna potvrda o vakcinaciji ili o preležanom kovidu.\nGostima koji nemaju te potvrde, radiće se brzi antigenski test na licu mesta, saopštio je predsednik Opštine Lučani i Saborskog odbora Milivoje Dolović.\nU saopštenju se navodi i da će tokom manifestacije biti obezbeđen >> Pročitaj celu vest na sajtu RTS << dovoljan broj punktova na kojima će se kontrolisati i sprovoditi epidemiološke mere.\nOrganizator Sabora, u saradnji sa Domom zdravlja Lučani i Ministarstvom zdravlja, obezbediće dovoljne količine brzih antigenskih testova, a testiranje će sprovoditi radnici Doma zdravlja Lučani, uz pomoć kolega iz Čačka.\nSabor trubača u Guči biće održan uz posebne epidemiološke mere, pa će za ulaz u Guču biti potrebna potvrda o vakcinaciji ili potvrda o preležanom kovidu...Za goste koji nemaju te potvrde, vršiće se testiranje brzim antigenskim testom na licu mesta, saopštio je predsednik Opštine Lučani i...


Vest Hem se pojačava iz Mančester junajteda - MaxBet Sport\nDžesi Lingard u duelu sa Slobodanom Uroševićem (Foto: Starsport)\nFudbalski klub Vest Hem kontaktirao je Mančester junajted povodom dovođenja igrača Džesija Lingarda na pozajmicu do kraja sezone. Kako je preneo Skaj, Lingard nije igrao u Premijer ligi još od jula, a u Vest Hemu bi kod trenera Dejvisa Mojsa imao minutažu.\nPREMIJER LIGA: Kvota u MaxBetu na pobedu Vest Hema protiv Liverpula je 4.60.\nJunajted je aktivirao klauzulu u ugovoru 28-godišnjeg igrača do leta 2022. godine i još nije odlučio da li će pustiti Lingarda da ode u prelaznom roku koji traje do 1. februara.\nPočetkom meseca na Old Traford je došao Amad Dijalo iz Atalante, a trener Junajteda Ole Gunar Solšer nagovestio je da bi 18-godišnji fudbaler mogao da bude u konkurenciji za prvi tim, što bi dodatno otežalo Lingardovu situaciju.\nLingardovi predstavnici su tokom leta razgovarali sa nekoliko engleskih i evropskih klubova, ali nisu uspeli da postignu dogovor.\nTagovi:Džesi LingardFK Mančester junajtedFK Vest HemFudbalski transferiPremijer liga


Konjević: Na ujedinjenu opoziciju ne treba trošiti vrijeme – Borba\nKonjević: Na ujedinjenu opoziciju ne treba trošiti vrijeme\n“Ne postoji šansa, a ni potreba, za ujedinjenje opozicije. Kako mislite da partija građanske i evropske orijentacije može da dijeli političke vrijednosti onih koji pozivaju ratne drugove iz devedesetih i koji smatraju da pojedini poslanici samo zato što su druge vjere ili nacije ne mogu da glasaju za pojedine zakone”, rekao je Konjević.\nPrema njegovim riječima, na takve poruke “prostruji slike fašizma, a ne normalne evropske politike”.\n“Ta retorika i politika ne može imati ništa zajedničko sa građanskim i evropskim poimanjem politike. Tako da ne vjerujem da će biti ujedinjenja opozicije, barem ne onih građanskih snaga sa ovakvim politikama”, kazao je Konjević.\nBroj smrtnih slučajeva od koronavirusa u Kini 908\nEvo ga Rasko napokon, bio nam je na brigu nema ga, htio bi dublje da uleti u lomijevu g.zu ali nema kud, oce u vlast ovaj intelektualac nego su ga pok.kili pa im mnogo bazdi.\nMrdalo komentariše 1 godina ago\nDa bi nesto uslo mora nesto i da izadje\nPAKA NIKOLIC komentariše 1 godina ago\nHocu da budem Rasko Konjevicccccc!!!!!!!!!


Evropski komesar: Planira se građanski rat usred Evrope, situacija je vrlo uznemirujuća | WebTribune\nHome IZBOR Evropski komesar: Planira se građanski rat usred Evrope, situacija je vrlo uznemirujuća\nKriza u Kataloniji bi mogla da dovede do građanskog rata na evropskom tlu, rekao je evropski komesar za budžet i ljudske resurse Ginter Etinger.\nPrema njegovim rečima, situacija je “vrlo, vrlo uznemirujuća”.\n“Planira se građanski rat usred Evrope. Možemo se samo nadati da će uskoro doći do razgovora između Madrida i Barselone”, rekao je Etinger.\nOn je dodao i da će Evropska unija invervenisati u ovom slučaju “samo ako bude pozvana”.\nČitav niz evropskih poslanika, kao i katalonski pokret za nezavisnost optužuju Evropsku uniju da malo ili nimalo ne reaguje na događaje u Barseloni.\nO tome je za Dojče vele govorio profesor međunarodnih odnosa i upravljanja i član trusta mozgova ”Centar za studije evropske politike“ Stiven Blokmans.\nSlučaj “Katalonija”: Šta je mogao da uradi Brisel, a nije?\nAli šta uopšte može da se uradi po međunarodnom pravu, pita Dojče vele, a odgovara profesor međunarodnih odnosa i upravljanja i član trusta mozgova „Centar za studije evropske politike“ Stiven Blokmans.\n“Moramo razlikovati stvari. S jedne strane, radi se o teritorijalnoj nepovredivosti i identitetu same španske države, koja je ugovorima EU (član 4, druga rečenica) zaštićena od uplitanja i napada. Zbog toga je Komisija izjavila da se neće mešati u unutrašnje poslove Španije, jer je u svakom slučaju u pitanju ustavni poredak te zemlje“, navodi Blokmans.\nUpitan šta znači ta klauzula u ugovorima EU za pokret nezavisnosti poput katalonskog, kaže da prema međunarodnom pravu niko nema pravo na otcepljenje, na odvajanje od države.\n“To je moguće samo ako postoji zajednički sporazum o takvom procesu. Tako nešto ne postoji između Madrida i Barselone. Na međunarodnom nivou, bilo kakvo jednostrano proglašenje nezavisnosti Katalonije ne bi priznala ni Španija, niti bilo koja država u svetu“, ističe Blokmans.\nOn je uporedio situaciju u Kataloniji sa Škotskom i istakao da je glasanje koje je održano 2014. godine učinjeno u potpunoj saglasnosti sa Londonom.\n“Vlada Dejvida Kamerona dala je do znanja da bi London i ostatak Ujedinjenog Kraljevstva poštovali ishod referenduma, čak i ako bi to značilo nezavisnost Škotske. Inače, Tereza Mej je u međuvremenu povukla tu odluku vlade“, dodaje Blokmans.\nOsvrnuo se i na nasilje koje je viđeno na referendumski dan u Kataloniji.\n“Bile su to brutalne slike i moglo bi se reći da su prava ljudi tamo bila povređena. Međutim, mora se znati i to da su oni svesno hteli da učestvuju na nezakonitom referendumu i da su morali da znaju da će ih policija u tome sprečiti. Ovde stoga može biti reči o nesrazmernoj upotrebi policije, ali Katalonci koriste taj argument da delimično legitimišu svoj poziv za nezavisnost: ‘Pogledajte šta Madrid radi s nama, ovo je čista represija…’ Član 2 Ugovora EU predviđa da se manjine i ljudska prava moraju zaštititi. A ovde bi se moglo tvrditi da bi Komisija morala da preduzme mere ako država članica krši ta prava. Bilo bi bolje kada bi taj zadatak poverila nekoj međunarodnoj ličnosti ili organizaciji. Može na primer da uključi Venecijansku komisiju Saveta Evrope u kojoj su ugledni stručnjaci koji istražuju takva pitanja, a oni bi mogli da imenuju posrednika – nekoga ko poznaje međunarodno pravo“, dodaje Blokmans.\nIstiče i da je nemoguće da Evropska komisija primora premijera Španije Marijana Rahoja na dijalog o katalonskom problemu.\n“Vlada u Madridu mora sama da odluči da li će da pronađe konstruktivniji način da se bavi osećanjima koja su se razvila u jednom od najvažnijih regiona. Mora postojati političko rešenje, možda sa više autonomije za Kataloniju ili čak ustavne promene. Ovde vidimo eskalaciju koja mora biti zaustavljena međunarodnim posredovanjem. Komisija to ne može da učini zato što nema kredibilitet kod Katalonaca, iako oni od nje sada traže pomoć. Trenutno je važno da se kupi vreme za razgovore dveju strana“, zaključio je Blokmans.


U Podgorici mirno, čeka se subota\nOčekuje se da će do subote, do kada je dat ultimatum premijeru Đukanoviću da podnese ostavku, u Podgorici biti mirno i bez novih protesta.\nVišednevni protesti Demokratskog fronta koji su kulminirali akcijom policije u subotu ujutru i nasilnim protestima u subotu i nedelju uveče, centralna su tema u Crnoj Gori. Očekuje se da će do subote, do kada je dat ultimatum premijeru Đukanoviću da podnese ostavku, u Podgorici biti mirno i bez novih protesta.\nNakon što je crnogorska policija u subotu ujutru prekunula 22 dana dug protest Demokratskog fronta na platou ispred Skupštine Crne Gore, te poslije subotnjih i nedjeljnih demonstracija i šetnji u kojima je bilo nasilja i povrijeđenih policajaca i učesnika protesta, u Podgorici je danas mirno.\nTako će sasvim sigurno biti do subote za kada je zakazano novo okupljanje i protestna šetnja koja je danas prijavljena MUP-u.\nPodsjetimo, jedan od lidera DF-a Andrija Mandić dao je sinoć ultimatum premijeru Milu Đukanoviću da do subote podnese ostavku najavljujući da će u suprotnom “okupiti čitavu Crnu Goru da ruši vladu”.\nPoslanici DF pozvaće sve opozicione poslanike da im se pridruže u protestima, a odlučili su da ne prisustvuju sjutrašnjoj sjednici Skupštine na kojoj će se raspravljati o intervenciji policije protiv demonstranata na protestima DF-a.\nPredsjedništvo Demokratskog Fronta najoštrije je osudilo napade huligana koje je, kako tvrde, režim poslao da izazovu nerede u kojima je teško povrijeđen njihov redar.\nDelegacija Evropske unije u Podgorici, povodom protesta u Podgorici, pozvala je sve strane da pokažu uzdržanost i da poštuju zakon.\n"Naročito pozivamo sve političke aktere da nastave sa konstruktivnim dijalogom u okviru demokratskih institucija i procesa. U tom svjetlu, pozdravljamo inicijativu za obnavljanjem političkog dijaloga unutar Skupštine", kazali su u Delegaciji.\nPoručuju da je prekomjerna upotreba sile takođe neprihvatljiva.\nDelegacija Evropske unije u Crnoj Gori je zabrinuta povodom privođenja dva novinara, kao i napada na redakciju TV Pink M, koji je rezultirao i povredom jedne novinarke.\n"Nadležni organi bi sada trebalo da temeljno istraže ove incidente, u skladu sa principima vladavine prava".\nMedijski savjet za samoregulaciju i Asocijacija komercijalnih elektronskih medija Crne Gore, kao i Sindikat novinara najoštrije su osudili napad na prostorije Pink M televizije i zaposlene u toj medijskoj kući, kao i povređivanje novinarke te televizije.\nSmatraju da je neprihvatljivo u demokratskom društvu da se politički protesti koristite za napad na medije i ugrožavanje života zaposlenih u njima.\n“Novinari i zaposleni u medijima su potpuno nezaštićeni, uvijek na udaru i kolateralna šteta svih dešavanja u društvu i to stanje mora da se promijeni”, kazali su oni apelujući na učesnike protesta, organizatore okupljanja, policiju i komunalne službe da pokažu više razumjevanja za tu profesiju ali i sopstveni demokratski kapacitet.\nDio demonstranata pred zgradom parlamenta gađao je policajce bocama i kamenicama, nakon čega je u masu ispaljen suzavac. Demonstranti su nakon toga produžili ka Trgu republike, gdje su ih lideri Fronta pozvali da se raziđu.\nTokom protesta Demokratskog fronta, a posebno nakon njihove zabrane, u postupcima organizatora i učesnika tih događaja bilo je više aktivnosti koje su ugrožavale ustavni poredak, stabilnost države i bezbjednost građana, ocijenilo je Vijeće za nacionalnu bezbjednost na sinoćnjoj sjednici, kojoj je predsjedavao predsjednik Vlade Milo Đukanović.\nRecimo i to da je oglašavanje Kremlja samo nekoliko sati nakon što je policija prekinula protest DF-a ispred Skupštine, u kome je sadržana indirektna prijetnja po bezbjednost države ukoliko nastavi put ka NATO, od strane analitičara označeno kao direktno miješanje Rusije u unutrašnju politiku Crne Gore.\nPolitički analitičar Dušan Janjić je rekao da nema dileme da su “demonstracije Demokratskog fronta usmjerene protiv NATO-a", pri čemu dodaje da je "uloga Rusije u tome ogromna”.


Hadžihuseinović osumnjičen za ratne zločine nad Srbima u Konjicu - Opcija\nHadžihuseinović osumnjičen za ratne zločine nad Srbima u Konjicu\n27-07-2017 Hronika, Vijesti\nPolicijska uprava /PU/ Trebinje dostavila je Tužilaštvu BiH izvještaj protiv sedamdesetogodišnjeg lica čiji su inicijali R.H. zbog sumnje da je od aprila 1992. do marta 1993. godine, kao predsjednik opštine Konjic, počinio krivična djela ratni zločin protiv civilnog stanovništva i ratni zločin protiv čovječnosti.\nSrna nezvanično saznaje da je riječ o Rusmiru Hadžihuseinoviću koji je, obavljajući funkciju predsjednika opštine Konjic, naređivao, znao ili morao da zna, a ništa nije učinio da bi spriječio ubistvo 179 lica srpske nacionalnosti, masovna silovanja i progone na području ove opštine.\nHadžihuseinović, ljekar po struci, osumnjičen je da je znao za mučenje, zlostavljanje i sakaćenje civila srpske nacionalnosti, a ništa nije preduzimao da bi to spriječio, kao i za osnivanje tri logora za lica protivpravno uhapšena, kroz koje je prošlo najmanje 2.000 zatvorenika srpske nacionalnosti.\nU saopštenju PU Trebinje potvrđeno je da postoji sumnja da je R.H. počinio ratne zločine protiv civila i protiv čovječnosti.\n“Prijavljeni je u svojstvu predsjednika opštine Konjic kršio pravila Međunarodnog humanitarsnog prava, prvenstveno odredbi Ženevske konvencije za vrijeme oružanog sukoba u BiH, na području opštine Konjic, od aprila 1992. do marta 1993. godine”, navedeno je u saopštenju.\nPU Trebinje je Tužilaštvu BiH u prvoj polovini godine dostavila šest izvještaja za počinjenih 11 krivičnih djela protiv devet lica na području opština Mostar, Konjic i Livno.


„Šta se desi sa genijem…\nCilj ovog predavanja bio je isticanje važnosti podjednakog razvoja intelektualne, emocionalne i socijalne inteligencije kod učenika. Akcentovan je uticaj mentalnih okvira u kojima učenici odrastaju, ali i kako ih nastavnici doživljavaju na tom putu, kao i koliko pedagoško usmeravanje utiče na način mišljenja učenika. Predavanje je prisutnima naglasilo i kako funkcionalna primena aktivnog i kreativnog mišljenja utiče na donošenje kvalitetnih kritičkih odluka, zaključaka i stavova.\nPrisutni nastavnici su pokazali izuzetno interesovanje za temu predavanja, ali su pokazali i ogromnu zahvalnost za smernice koje je predavanje ponudilo za razumevanje pojma darovitosti i genijalnosti. Predavanju su prisustvovali prosvetni radnici iz različitih nivoa obrazovanja, koji su naveli da su ih iznete smernice predavanja podstakle da promene način rada i odnos prema svojim učenicima.\nCategory: VESTIBy Institut za moderno obrazovanje Tuesday April 2nd, 2019


Obećanje /Vlada KS: Nakon 40 godina prvi put novi trolejbusi u Sarajevu / Radio Sarajevo\nFoto: Vlada KS/KJKP GRAS\nObećanje / Vlada KS: Nakon 40 godina prvi put novi trolejbusi u Sarajevu\n25. 06. 2019. u 15:39:00 Radiosarajevo.ba\nNa ulicama Sarajeva uskoro će se, prvi put nakon 40 godina, naći 25 novih trolejbusa, saopšteno je iz Vlade Kantona Sarajevo.\nTim povodom premijer Kantona Sarajevo Edin Forto i ministar saobraćaja Adnan Šteta obišli su danas trolejbuski depo GRAS-a, gdje su se u razgovoru sa nadležnim i uposlenicima uvjerili u kakvom stanju se nalazi.\n"Upoznali smo osoblje koje radi na održavanju trolejbusa. Oni ne kriju svoje zadovoljstvo i imaju odlične ideje kako da uvedemo u saobraćaj nove trolejbuse za koje ćemo raspisati tender za nekoliko dana", rekao je premijer Forto.\nFoto: Vlada KS: KJKP GRAS\nMinistar Šteta naglasio je da će novi trolejbusi uveliko olakšati funkcionalnost javnog prevoza u Kantonu i kako je obećano na početku godine, uskoro će Sarajevo dobiti nove moderene trolejbuse kakvi se mogu vidjeti u gradovima Evrope i svijeta.\nRazgovaralo se i o usvojenom rabalansu Budžeta u kojem je predviđeno novo zaduženje od pet miliona eura ili blizu deset miliona maraka za proširenje trolejbuske mreže do Vogošće.\nDat je nalog za izradu glavnog projekta nakon ćega raspisivanje javnog poziva i početak obnove ove trolejbuske dionice koja nije aktivna od završetka rata, poručeno je iz Vlade Kantona Sarajevo.\nTagovi: Vlada KS Kanton Sarajevo KJKP GRAS trolejbus javni prevoz\nSarajevo / Poznato kada će u saobraćaj biti pušteni novonabavljeni trolejbusi\nMoldavija / Spala trola, ali putnici trolejbusa ne bune se zbog zastoja\nSarajevo / Trolejbus udario u parkirane automobile na Trgu Austrije, ima povrijeđenih\nSarajevo / Potpisan ugovor Općine Centar i BBI banka za podršku malim privrednicima\nViK na terenu / Provjerite koje sarajevske ulice će danas biti bez vode\nSarajevo / Vodovod popravlja kvarove: Brojne ulice bez vode


Stanovnici Zapadnog Balkana zahtijevaju ukidanje viza i potpunu slobodu kretanja – Magazin Plus\nHome/-TopSLIDE/Stanovnici Zapadnog Balkana zahtijevaju ukidanje viza i potpunu slobodu kretanja\nNekoliko stotina građana Zapadnog Balkana potpisalo je peticiju kojom od vlasti u regionu i EU zahtijevaju da žurno ukinu postojeće vizne režime i osiguraju slobodu kretanja kako kroz Zapadni Balkan, tako i između Zapadnog Balkana i EU. Peticija je pokrenuta nekoliko dana pred održavanje Samita EU – Zapadni Balkan na Brdu kod Kranja 6. oktobra.\nAstrit Istrefi, izvršni direktor Balkan Foruma, regionalne organizacije koja je pokrenula peticiju govori kako je krajnje vrijeme da EU ispuni svoja obećanja i odobri viznu liberalizaciju za Kosovo najkasnije do kraja ove godine.\n“U julu 2018. godine, Europska komisija je potvrdila da je Kosovo ispunilo sve preduslove za uvođenje vizne liberalizacije. Više od tri godine kasnije, državljani Kosova su jedini u regionu kojima je za putovanje u EU neophodna viza. Neispunjavanjem obećanja datih Kosovu, Europska unija ne podriva svoj kredibilitet samo u ovoj zemlji, već i u cijelom regionu,” naglašava Istrefi.\nRegionalni sporazum o putovanju sa ličnom kartom\nNjegov kolega Samir Beharić pojašnjava da trenutne prepreke slobodi kretanja kroz region i Šengen razdvajaju porodice, štete regionalnoj saradnji i otežavaju mobilnost mladih i studenata.\n“U našoj peticiji zahtijevamo od donosilaca odluka u Bosni i Hercegovini, Kosovu i Srbiji da uklone sve postojeće barijere slobodi kretanja između ove tri zemlje. Rigidni vizni režim koji je i dalje na snazi između Bosne i Hercegovine i Kosova nalaže da stanovnici ove dvije zemlje bez vize ne mogu obići porodicu, studirati ili turistički posjetiti drugu zemlju. Predstojeći Samit EU-Zapadni Balkan predstavlja sjajnu priliku da lideri Zapadnog Balkana potpišu regionalni sporazum o putovanju s ličnom kartom, te na taj način osiguraju slobodu kretanja unutar regiona.\nOva peticija je nastavak zahtjeva za uspostavljanje slobode kretanja, koju je potpisalo 78 istaknutih individua i organizacija iz regiona i EU, uključujući Gorana Svilanovića, Hannesa Swobodu, Erharda Buseka, Ulrike Lunachek, Floriana Biebera i druge. Potpisi ove peticije će biti proslijeđeni čelnicima Europske komisije, EU vijeća, Europskog parlamenta, kao i liderima zemalja Zapadnog Balkana.\nKATEDRA HADISA "Mirsad ef. Mahmutović"\nInfoRadar: Kako je A-SDA kupovinom pozicija inspektora Šehovića eliminirala iz utrke za komesara policije ZDK


Penzioneri ostali bez besplatnog prevoza - JuGmedia\nNIŠ – Većina niških penzionera koji su se do sada besplatno dobijali kartice za gradski prevoz, ubuduće će morati da ih kupuje, odlučeno je na današnjoj sednici Gradskog veća.\nPrema ovoj odluci lica starija od 70 godina moći će da se besplatno voze u atobusima na gradskim linijama samo ukoliko su im penzije manje od 15.864 dinara.\nOni penzioneri koji su stariji od 70 godina i čije su penzije između ovog iznosa i prosečne neto plate na nivou grada (oko 38.000 dinara), moraće da kupe karticu za prevoz, ali će dobiti popust. Za njih će mesečna kartica iznositi 50 odsto od iznosa koji plaćaju zaposleni.\nPenzioneri čija su mesečna primanja veća od gradskog proseka zarada, ubuduće će plaćati pun iznos mesečne kartice.\nPrema rečima gradskog većnika Mihajla Zdravkovića pravo na besplatan prevoz do sada je ostvarivalo oko 17.500 penzionera.\n„Prema podacima iz Fonda PIO pravo na besplatan prevoz zadržaće oko 4.500 penzionera starijih od 70 godina, a njih 1.500 neće imati popust pri kupovini kartice. Oko 12.000 penzionera moći će po povlašćenoj ceni da se vozi u gradskom prevozu“, rekao je Zdravković.\nOn je istakao da će efekti uštede od donošenja ove odluke biti poznati za mesec dana.\n„Činjenica je da će biti delimično smanjena mobilnost penzionera, ali će istovremeno biti povećan komfor ostalih učesnika u prevozu koji plaćaju karte po redovnim cenama“, izjavio je Zdravković.\nVeće grada Niša odlučilo je i da ukine besplatan prevoz za osobe koji imaju invalidnost druge i treće kategorije, tako da će besplatan prevoz imati ubuduće samo invalidi prve kategorije.


Grad: Građani zadovoljni Vrabac servisom\nTanjug 2. oktobra 2019. 14:00\nBEOGRAD – Članovi Gradskog veća Zoran Adamović i Elena Bilić razgovarali su danas na Obilićevom vencu sa građanima koji koriste „Vrabac servis“, kako bi se uverili u prednosti ove besplatne usluge koju je omogućio Grad Beograd.\nAdamović je, kako prenosi Beoinfo, podsetio da „Vrabac servis” vozi rutom dugom 2,2 kilometra na kojoj ima osam stajališta, da vozila saobraćaju u intervalu od po deset minuta i da mogu da prevezu sedam putnika.\n„Najvažnije nam je da su građani veoma zadovoljni, ali i turisti koji iz druge perpektive mogu da više naš grad. Takođe, zadovoljni su i stariji koji lakše mogu da se prevezu u ovoj pešačkoj zoni, ali i mladi kojima je ovaj vid prevoza veoma zanimljiv“, ocenio je Adamović.\nPrema njegovim rečima „Vrabac servis“ je veoma praktično rešenje za pešačke zone s obzirom da je u planu da se u centru grada i dalje radi na njenom proširenju.\nDodao je i da trenutno saobraća četiri vozila i da će biti nabavljeno još, ukoliko bude potrebno.\n„Važno nam je da omogućimo građanima besplatan prevoz na ekološki način i da tako dobiju šansu da u centru vrlo brzo završe svoje obaveze ili turistički upoznaju naš grad“, rekao je on i dodao da će nastaviti da se trude da Beograd bude moderan grad i da ga unapređuju u svim njegovim segmentima.\nOdbornik u Skupštini grada Radoslav Marjanović je naveo da je iz razgovora sa vozačima ovih vozila saznao da su ljudi veoma zadovoljni, a da je turistima posebno interesantan s obzirom da ovakav prevoz ima samo pet gradova u Evropi.\n„U centralnom delu grada rekonstruisano je više od 200 fasada i sa ovim pešačkim zonama dobili smo jednu potpuno obnovljen deo. Ako se građani sete kako je izgledao Obilićev venac koji je bio samo parking, videćete da je njegov izgled potpuno promenjen i da je sada ovde više od 100 stabala“, poručio je Marjanović.\nMarjanović je podsetio i da je aktiviran sistem potapajućih stubova.